qundao/data-zh-poetry huggingface dataset:
偈頌一百一十七首·其六五
作者：釋紹曇
朝代：宋

書雲開管宴，法輪食輪轉。
覷之雙眼盲，味之唾三嚥。
雲門胡餠，謾自誇張，楊岐栗蓬，急須收卷。
露柱燈籠，春風滿面。
偈頌一百一十七首·其六六
作者：釋紹曇
朝代：宋

道德五千言，深明玄妙句。
雲門一字關，截斷橫陳路。
十二峰前，危分險布。
喚醒惺惺石上瞌睡主人公，握手評論，掀眉笑語。
驚放寒梅一兩花，漏洩先春，奔馳驛使。
啞，尋香逐臭人無數。
偈頌一百一十七首·其六四
作者：釋紹曇
朝代：宋

一二三四五，六七八九十。
梵語華言譯不成，玉几重新添註解。
字義炳然，無人領解。
頼有同風知，點頭道奇怪。
彷彷彿彿，一似東山瓦鼓歌。
腔調宛同，聲無高下。
彭八剌拶，未在未在。
偈頌一百一十七首·其四
作者：釋紹曇
朝代：宋

瘦藤枝，烏律卒。
入草尋人，揣空出骨。
不是心不是佛不是物，貶向無生國。
偈頌一百一十七首·其四一
作者：釋紹曇
朝代：宋

家在蓬萊，霓裾粲霞。
步虛聲有節，觀徼念無差。
護劍蒼虬鳴寶匣，聽琴瘦鶴倚庭花。
丹成九轉，符掃群邪。
不負東林蓮社約，乘軺來訪竺僊家。
虎溪分未得，款喫趙州茶。
偈頌一百一十七首·其四二
作者：釋紹曇
朝代：宋

祖父田園，積年荒廢。
農不務耕，漁專討利。
徹底掀翻自有人，去盡殘蘆并敗葦。
鴈過長空，影沉寒水，字字聲聲說大義。
偈頌一百一十七首·其四六
作者：釋紹曇
朝代：宋

秋陽肆酷，劃地奔雷。
洗滌袢襟，喜而不寐。
懿德山王贈之以偈：大旱逢甘雨，他鄉遇故知。
攧崖泉漱玉，嘗稻雪翻匙。
咿嗚咿，誰知艱棘際，復見太平時。
拄杖子，暗中聞得，手之舞之，足之蹈之。
暑退凉生前路活，化龍一躍出天池，贏得龐公笑展眉。
偈頌一百零二首·其一
作者：釋紹曇
朝代：宋

大解脫門，無入作處。
掣斷玄關，頭頭活路。
信脚何妨行數步。
偈頌一百零二首·其一〇〇
作者：釋紹曇
朝代：宋

司南車，轆轆轉。
務與冥行指迷，肯被傍人指點。
三脚馿却步不前，老楊歧惡殽難掩。
偈頌一百零二首·其一〇一
作者：釋紹曇
朝代：宋

是是，荆棘叢林，黄金田地。
非非，伊蘭旃蔔，甘露蒺藜。
是不是，非不非，鶴健將雛去，猿閑抱子歸。
偈頌一百零二首·其一〇一
作者：釋紹曇
朝代：宋

四十餘年，白雲高卧。
無端刺腦膠盆，日夜烹煎家火。
莊田淹沒，與死爲鄰，屋舍傾頹，安身難保。
山僧冷地思量，不覺呵呵大笑。
定業難逃，何妨笑破。
頼有東村王老知，繞笆籬唱哩哩囉，何似大石調。
偈頌一百零二首·其一〇二
作者：釋紹曇
朝代：宋

向上機，頂門眼。
碗脫丘，漏燈盞。
從上諸祖，已錯拈提，瑞巖今朝分明剖判。
夜後打眠，齋時喫飯。
偈頌一百零二首·其一一
作者：釋紹曇
朝代：宋

寒食清明節，人家拜掃時。
紙灰粘蝶翅，啼血染花枝。
追親思遠，寫恨含悲。
不論富貴，大小由之。
唯有林泉衲子，無思無念，無欲無爲。
圓蒲靜倚，瘦策閑戲。
燕子自長春寂寂，長歌一曲囉囉哩，不是知音說向誰。
偈頌一百零二首·其一七
作者：釋紹曇
朝代：宋

橫該豎抹，古路封苔。
聖凡情盡，馬腹馿胎。
不用閉門防俗客，愛閑能有幾人來。
偈頌一百零二首·其一三
作者：釋紹曇
朝代：宋

秋葉飄零，秋蟲夜鳴。
色不是色，聲不是聲。
達磨九年會不得，急携隻履問歸程。
偈頌一百零二首·其一三
作者：釋紹曇
朝代：宋

薄福住山，渾無暇日。
忙時直是閑，緩處非常急。
驅園夫奴子，鋤菜地，掃松行；指莫監楊團，拆東籬，補西壁。
眼前事亂如麻，脚跟下黑如漆。
驀有箇漢出來道，長老何太區區，只向道，任是七佛祖師，亦無這箇消息。
偈頌一百零二首·其一二
作者：釋紹曇
朝代：宋

地僻雲深，秋高境寂。
堂戶凄凉，無人面壁。
雖然，浄地上誰肯狼藉。
偈頌一百零二首·其一二
作者：釋紹曇
朝代：宋

從上爪牙，千差萬別。
截鶴續鳬，傷龜恕鼈。
拄杖子，不入這保社。
顢顢頇頇，跛跛挈挈。
有眼如盲，有舌如結。
靜倚松根，憨眠不徹。
佛法從教爛似泥，不說不說。
偈頌一百零二首·其一八
作者：釋紹曇
朝代：宋

山木陰陰，寒花淺深。
巢雲鶴怨，掛月猿吟。
王維妙手畫不得，神光徒自覓安心。
偈頌一百零二首·其一八
作者：釋紹曇
朝代：宋

有服藥，甚功效。
不收肘後方書，不入神農本草。
善財採處不識真，文殊用之不得妙。
佛壟信手拈來，百病根源俱掃。
偈頌一百零二首·其一六
作者：釋紹曇
朝代：宋

頭上漫漫，脚下漫漫。
拈掇不得，地闊天寬，老僧住持事繁。
偈頌一百零二首·其一四
作者：釋紹曇
朝代：宋

撞烟樓，不知羞。
闢蟭螟眼，輥百花毬。
四七二三阿轆轆，不思萬里有崖州。
偈頌一百零二首·其七
作者：釋紹曇
朝代：宋

松粉飄香，麥鬚弄黄。
今朝春告別，無處覓行藏。
燕子知不遷義，深談實相，對語雕梁。
見汝諸人不會，啣泥營故壘，飛過莫家塘。
偈頌一百零二首·其七一
作者：釋紹曇
朝代：宋

幕掛春烟，簟鋪秋水。
高枕橫眠，鼻雷聒耳。
爍石流金總不知，何須殿閣薰風至。
又誰管九十日種粟燒畬，說什麽十三番悟明自己。
灼然是箇無慚愧，閻羅王倒退三千里。
偈頌一百零二首·其七七
作者：釋紹曇
朝代：宋

百鳥啼春風，村村自花柳。
揭示目前機，大地人知有。
隨聲逐色，活陷重圍。
蓋色騎聲，翻成窠臼。
牢關擊碎，海岳平沈。
山鳥自啼花自笑，到頭一點不關心。
偈頌一百零二首·其七三
作者：釋紹曇
朝代：宋

人間萬斛金蓮，競賞元宵佳節。
法華徹骨貧窮，鬭勝不如鬭劣。
室內一盞燈，燦燦心花發。
不夜光明照古今，見得分明，眼裏重添屑。
偈頌一百零二首·其七九
作者：釋紹曇
朝代：宋

活鱍鱍，硬糾糾，明眼人覷不透。
剛被春山杜宇知，點血啼清晝。
臨風𨁝跳撼坤維，馿前馬後。
偈頌一百零二首·其七九
作者：釋紹曇
朝代：宋

毒窠蜂，惡相從。
棒不至心死，喝不到耳聾。
撥玄樞於機輪轉處，喪家私於小玉聲中。
怨無窮，恨無窮。
有口不能分雪得，一年一度，且聽落花啼鳥訴春風。
偈頌一百零二首·其七二
作者：釋紹曇
朝代：宋

楊岐栗棘蓬，臨際清凉樹。
钁頭無柄，正好栽培，版齒生毛，不妨吞吐。
一抽三，二添四，跛脚雲門，乾坤獨步。
瞎人天眼分緇素。
偈頌一百零二首·其七二
作者：釋紹曇
朝代：宋

旱地奔雷，青天撒雨。
六戶不扃，龍無龍句。
田地穩密底死汗迸流，妙用縱橫底寒毛卓豎。
萬別千差透密機，撼動憨眠拄杖子。
拄杖子喏，老老大大。
百念灰寒，因甚被人唆使。
只向道，四皓出商山，漢業歸明主。
偈頌一百零二首·其七五
作者：釋紹曇
朝代：宋

凍折枯梅，三兩枝亞。
香度野橋，影橫茆舍。
道人鼻觀相忘，有眼如盲，不被這些留礙。
可憐鬼窟藏身，喚起來，雪團打，雪團打。
偈頌一百零二首·其七八
作者：釋紹曇
朝代：宋

萬壑喬松，九枝靈草。
瑞氣久鍾，清聲遠播。
材大今爲宗廟梁，國香世産芝房寶。
別露風規，尋僧論道。
十二峰高勢莫齊，到頂方知天下小。
偈頌一百零二首·其七八
作者：釋紹曇
朝代：宋

家住雲坳，蓋頭把茆。
蓬門無鑰，誰解推敲。
萬籟聲沈，鳥啼幽谷。
千林色靜，月掛寒梢。
風簷索寞人投宿，睡到平明手脚交。
更問其中端的，床頭木枕子，葛坦半中凹。
偈頌一百零二首·其七六
作者：釋紹曇
朝代：宋

判虛空筆，摛錦繡文。
光騰萬丈，入石三分。
惡跡既被點破，只得飲氣吞聲。
自有傍人道不平。
偈頌一百零二首·其三
作者：釋紹曇
朝代：宋

人家競賞元宵，佛隴百無一有。
管宴雖愧空疏，賓主不分新舊。
隴頭月助放光明，谷口松編排節奏。
春風舞袖樂昇平，不知身在然燈後。
偈頌一百零二首·其三
作者：釋紹曇
朝代：宋

震旦心宗，竺乾正眼。
覿面當機，是非俱剗。
不落思惟透險崖，階下漢。
偈頌一百零二首·其三〇
作者：釋紹曇
朝代：宋

一不做，二不休。
得人一馬，還人一牛。
豈不見臨濟三遭白棒，大愚肋下三拳痛𡎺，不共戴天讎。
休休，說著令人滿面羞。
偈頌一百零二首·其三一
作者：釋紹曇
朝代：宋

鼠竊竺乾，身逃震旦。
合火分贓，兒孫無眼。
死款諸方不言，今朝佛壟分明斷。
以何爲據，看。
偈頌一百零二首·其三七
作者：釋紹曇
朝代：宋

古檜吟風，寒鴉布陣。
不落見聞，幾人錯認。
不錯認，道士擎拳，闍梨問訊。
偈頌一百零二首·其三三
作者：釋紹曇
朝代：宋

佛壟開爐，寒灰死火。
撥著星兒，彌天罪過。
笑倒嵩山破竈墮。
偈頌一百零二首·其三九
作者：釋紹曇
朝代：宋

玉几凌霄，橫趨密室。
如風吹水自成紋，擲劍揮空無朕跡。
子細思量，令人氣急。
白木既無香，秤槌寧有汁。
偈頌一百零二首·其三五
作者：釋紹曇
朝代：宋

有一物，黑似漆，常在面門出入。
騎聲蓋色，妙密中險崖。
倒用逆施，險崖中妙密。
三世諸佛遠之愈親，白牯狸奴得之轉失。
法華不惜眉毛，爲汝當陽拈出。
夭夭矯矯，粼粼皴皴，將謂南山鱉鼻，却是天台楖𣗖。
偈頌一百零二首·其三八
作者：釋紹曇
朝代：宋

祝融峰，萬年松。
翠陰籠鶴，瑞氣蟠龍。
用獻聖明天子壽，枝枝葉葉自春風。
偈頌一百零二首·其三四
作者：釋紹曇
朝代：宋

八月初，何處熱。
出門荒草離披，四壁寒蛩凄切。
衲僧家眼裏著得須彌山，耳裏著得四大海。
聲色純真，只得一橛。
偈頌一百零二首·其九
作者：釋紹曇
朝代：宋

平如鏡面，險似懸崖。
不容擬議，豈屬安排。
閃電光中行活路，大悲院裏赴村齋。
偈頌一百零二首·其九
作者：釋紹曇
朝代：宋

拘尸羅城，娑羅雙樹。
死款難翻，賊身全露。
引得波旬，叢然笑舞。
後代兒孫口似椎，有屈誰伸訴，山花點滴啼紅雨。
偈頌一百零二首·其九〇
作者：釋紹曇
朝代：宋

打頭不遇作家，謾說俱輪先度。
饒伊諸漏頓超，到底終成染污。
不染污，活眼點開，光吞寰宇。
偈頌一百零二首·其九一
作者：釋紹曇
朝代：宋

六用門頭，力戰爭奪，鎗殺賊陣雲橫。
群魔竄入藕絲孔，竟挽天河洗甲兵。
凌烟閣就，汗血功成。
高枕圓蒲塵夢破，隔窗幽鳥話昇平。
灼然如是，千聖同盟。
諸禪德，若也脚跟浮逼逼，畫堂立變鐵圍城。
偈頌一百零二首·其九七
作者：釋紹曇
朝代：宋

覿體全彰，曾無覆藏。
蟬聲集古寺，鳥影度寒塘。
眼裏無筋，偷觀即瞎，耳中有竅，絕聽何傷。
堪笑勤川孟八郎，不知諸佛出身處，錯摶量。
薰風自南來，殿閣生微凉。
引得傍人鬭熱荒，鵲石何曾解放光。
偈頌一百零二首·其九三
作者：釋紹曇
朝代：宋

住院恰周年，日夜荒忙殺。
園荒手自鉏，屋老身驚壓。
費盡心神，百醜千拙。
翻思三条椽下，噇飯噇眠。
凡聖情空，心行處滅，赤條條地生涯別。
生涯別，羊頭車子推明月。
偈頌一百零二首·其九九
作者：釋紹曇
朝代：宋

墅里山前，一棚傀儡。
箇東箇西，或進或退。
打東山皷樂，斷送及時。
著楊岐戲衫，編排合製。
雖由行主線牽抽，妙舞三臺誰不會。
誰不會，喝彩一聲，鴉飛鵲喙。
偈頌一百零二首·其九二
作者：釋紹曇
朝代：宋

久雨不晴，高低水平。
浸爛釋迦鼻孔，淹鱉迦葉眼睛。
拄杖子，天造草昧，宜建侯而不寧。
豁開正眼明如日，掃蕩重昏天宇清。
偈頌一百零二首·其九五
作者：釋紹曇
朝代：宋

索寞芝峰，賞元宵節。
佳賓到來，如何鋪設。
能挑海底燈，細剪山頭月。
東山瓦皷歌，堋八剌札，不是知音向誰說。
偈頌一百零二首·其九六
作者：釋紹曇
朝代：宋

骨瘦如柴，機深似井。
劃地爲牢，酷行商令。
兒孫無地雪深冤，燒炷兜婁苦告天。
偈頌一百零二首·其九六
作者：釋紹曇
朝代：宋

三伏炎蒸，汗流如雨。
老倒白雲，說迷說悟。
一莖草上建瓊樓，熟睡饒譫語。
偈頌一百零二首·其九四
作者：釋紹曇
朝代：宋

南宕湖邊，天台山上。
踏斷石橋，絕人來往，難透無過者。
一關望崖，多少空惆悵。
握不成拳，伸不成掌。
活語翻成死款招，謾說藕絲牽玉象。
偈頌一百零二首·其二
作者：釋紹曇
朝代：宋

德山軟頑，雲門放憨。
救不得也，瞿曇瞿曇。
我也無端入閙籃。
偈頌一百零二首·其二〇
作者：釋紹曇
朝代：宋

一塢耕樵，門扃綠蘿。
富驕時少，貧樂時多。
婦摇機軋軋，兒弄口喎喎。
澗水松聲交節奏，何似東山瓦皷歌。
偈頌一百零二首·其二〇
作者：釋紹曇
朝代：宋

三日晴，五日雨。
無象太平，滿田禾黍。
不作佛法商量，亦非世諦流布。
碧眼黄頭總不知，問訊輪皴拄杖子，牢記取。
偈頌一百零二首·其二一
作者：釋紹曇
朝代：宋

顯大機，明大用，六月黄河連底凍。
千聖不携，已靈不重。
带角披毛異類行，漆桶漆桶。
偈頌一百零二首·其二七
作者：釋紹曇
朝代：宋

正令全提，無在不在。
簸箕有唇，洞庭無蓋。
若作奇特商量，入地獄如箭射。
不作奇特商量，入地獄如箭射。
偈頌一百零二首·其二三
作者：釋紹曇
朝代：宋

出佛身血，破和合僧。
馿腮馬頷，逞技矜能。
堪笑靈山兒戲劇，聚頭爭看蠟人冰。
偈頌一百零二首·其二九
作者：釋紹曇
朝代：宋

甘菊舒黄，茱萸噴香。
淵明錯會，耽賞重陽。
采采東籬下，南山見未忘。
剛道花枝有短長。
偈頌一百零二首·其二九
作者：釋紹曇
朝代：宋

堋八剌札，新翻曲調，逸格鄉談。
意隨流水遠，聲遏莫雲寒，月移花影上欄干。
偈頌一百零二首·其二五
作者：釋紹曇
朝代：宋

憎金以黄，謗沉無香。
達磨不會，歷魏遊梁。
更有不識好惡底，齊腰立雪，寄食窮鄉，巴峽聞猿空斷腸。
偈頌一百零二首·其二五
作者：釋紹曇
朝代：宋

有一物，無人識。
或在東南，或居西北。
破草鞋跟踏著，價重千金；折拄杖頭挑來，分文不直。
識不識，吳地冬瓜，鎮州蘿蔔。
偈頌一百零二首·其二八
作者：釋紹曇
朝代：宋

地僻雲深，秋高境寂。
堂戶凄凉，無人面壁。
浄地上誰肯狼籍。
偈頌一百零二首·其二六
作者：釋紹曇
朝代：宋

秘魔擎叉，俱胝豎指。
邪法難扶，如何得是。
山僧冷地思量，不覺吞聲飲氣。
攻乎異端，斯害也矣。
偈頌一百零二首·其二六
作者：釋紹曇
朝代：宋

一月行空，千門賞玩。
自己光明，幾人著眼。
馬師父子盡力揩磨，不得一半。
諸人要見真月麽，何似破漆碗。
偈頌一百零二首·其二四
作者：釋紹曇
朝代：宋

惟一堅密身，一切塵中現。
老婆腰繫紫紗裙，嬌兒手把紅羅扇。
南嶴東村，張坊李店。
拜賀新年，春風滿面。
歡悰不覺語聲高，驚落梅花一片兩片三四片。
偈頌一百零二首·其五〇
作者：釋紹曇
朝代：宋

正直聰明，風流儒雅。
堅護法城，策勳千載。
李將軍有佳聲在。
偈頌一百零二首·其五〇
作者：釋紹曇
朝代：宋

小小青山，叢叢翠竹。
野景無多，怡然縱目。
明覺老人，向獨脫無依處。
閑坐解疏慵，爲靜勝所縛。
拄杖子，一夏同轍不同途。
見山不是山，居竹不見竹。
業識忙忙卒未休，忙中解唱陽春曲，欵乃一聲山水綠。
偈頌一百零二首·其五一
作者：釋紹曇
朝代：宋

靈鷲峰前，熱血相噴。
覺城東際，陷坑無底。
失脚休論後與先，癡翁何似我風顛。
偈頌一百零二首·其五一
作者：釋紹曇
朝代：宋

正因二字得聞，鼠糞污一釜羹。
乳峰初無箇事，飽噇飯了閑行。
松門雨霽，苔徑雲橫。
隄防平地上，著脚是深坑。
偈頌一百零二首·其五三
作者：釋紹曇
朝代：宋

社燕催歸，賓鴻欲返。
雪點白蘋洲，錦鋪紅蓼岸。
蝦蟆入汝鼻孔裏，毒蛇穿汝眼睛中。
偈頌一百零二首·其五九
作者：釋紹曇
朝代：宋

老倒住山，全無伎倆。
揖客低腰，逢僧合掌。
雖然俯順時宜，不礙當機收放。
鯤化鵬飛羽翼齊，摶扶一舉青霄上。
偈頌一百零二首·其五九
作者：釋紹曇
朝代：宋

野客吟殘，中巖月落。
坐斷白雲，死不再活。
只將宗鏡鑑惟心，法眼重重添翳膜。
翳無藥，光爍爍。
要識永明妙旨，更添香著。
偈頌一百零二首·其五二
作者：釋紹曇
朝代：宋

智與理冥，神與境會。
碎維摩床，斷毗盧髻。
碧眼黄頭著眼覷，百雜碎。
偈頌一百零二首·其五五
作者：釋紹曇
朝代：宋

韓柳肺腸，蘇黄骨髓。
點著禪衣，香風匝地。
七十二峰增秀氣。
偈頌一百零二首·其五五
作者：釋紹曇
朝代：宋

上下三指，彼此七馬。
眼見如盲，口說如啞。
拄杖子忍俊不禁，等閑捉敗。
休休，盡法恐無民，且放天寒赦。
偈頌一百零二首·其五八
作者：釋紹曇
朝代：宋

尊貴中來，報土無差。
瓊琚庭院，錦綉樓臺。
何似靈山聽法華，聯鑣穩駕白牛車。
偈頌一百零二首·其五八
作者：釋紹曇
朝代：宋

天寒人寒，滴水滴凍。
赤脚走冰稜，力負千鈞重。
堪笑霜趺擁葉人，漆桶漆桶。
偈頌一百零二首·其五六
作者：釋紹曇
朝代：宋

共飯江湖，何須晙鬭。
含血噴人，先污其口。
結成不共戴天冤，句句無非是駡門。
偈頌一百零二首·其五四
作者：釋紹曇
朝代：宋

借家傳帝網絲，下公子仙鼇釣。
捩轉衲僧鼻頭，撩撥諸方一笑。
鯤化鵬飛總未知，推蓬對月平分破。
却請維那，揚帆皷棹。
偈頌一百零二首·其五四
作者：釋紹曇
朝代：宋

死柴頭，無烟火。
信口一吹，面門爍破。
可憐龍門遠知客禮首座。
火爐頭熱血相噴，分爭你我，笑倒嵩山破竈墮。
偈頌一百零二首·其八
作者：釋紹曇
朝代：宋

妙應群機，亨衢得路。
浩浩塵中，如何辨主。
辨得主，進退隨宜，不妨去住。
倒跨楊岐三脚馿，南北東西誇獨步。
偈頌一百零二首·其八
作者：釋紹曇
朝代：宋

父不慈，子惡毒。
熱血相噴，痛拳相𡎺。
不共戴天讎，推入阿鼻獄。
此冤此恨與誰論，海月山雲亦斷魂。
偈頌一百零二首·其八〇
作者：釋紹曇
朝代：宋

拽轉十二時，不與諸塵對。
飽和羅飯，瘦策閑嬉。
三箇成團，四箇作隊。
向雲坳磵曲，采蕨蕈煎茶，縷筍芹爲膾。
彌勒不知，釋迦不會。
剛被春風透密機，高林破曉鶑吟碎。
眼裏聞聲，且居門外。
偈頌一百零二首·其八一
作者：釋紹曇
朝代：宋

玩犀牛，呼小玉。
一種風標，十分塵俗。
勤巴子病入膏肓，老鹽官笑含鴆毒。
花簇簇，錦簇簇，雲峰老人曾刮目。
我從山水窟中來，自謂一生看不足。
看不足，眨得眼來，雲歸幽谷。
偈頌一百零二首·其八七
作者：釋紹曇
朝代：宋

枕石安眠，山雲四屯。
救不得也，浣盆浣盆。
更說甚德山臨際，棒如雨點，喝似雷奔。
草迷人去路，月掛客愁村。
偈頌一百零二首·其八七
作者：釋紹曇
朝代：宋

放下著，莫妄想。
無孔鐵槌，半斤八兩。
面門拋擲，土曠人稀。
堪笑趙州無業，一味鳳林吒之。
偈頌一百零二首·其八九
作者：釋紹曇
朝代：宋

鴆鳥毛，蠱毒水。
毒不傷人，何妨服餌。
只有這些兒，含毒噴人，深入骨髓。
三世諸佛畏之如兔見蒼鷹，歷代祖師遠之如龍怖金翅。
唯有活衲僧，嗜之如鼎味，粉骨碎身猶未已。
貪他底，著他底。
佛也如何救得你。
偈頌一百零二首·其八二
作者：釋紹曇
朝代：宋

路隔重湖，一塵不到。
片段白雲，綿蠻幽鳥。
靜倚石闌聽，穩拂苔衣卧，此樂只應林下有，人間少。
衲僧家，眼裏著得須彌山，耳裏著得四大海，聲色堆頭，閑行閑坐，全身入荒草。
偈頌一百零二首·其八二
作者：釋紹曇
朝代：宋

以大圓覺，爲我伽藍。
牛頭向北，馬頭向南。
身心安居，平等性智。
背負須彌，無息肩地。
釋迦老子，不善用心，掘窖埋人，無一箇出頭得，只得短氣。
瑞巖一衆，善惡不思，機智俱泯。
青松白石，飽飯憨眠。
成龍昇天，成蛇竄草，一絲毫羈絆他不得。
鳳雛自有沖霄志，肯學鷦鷯戀一枝。
偈頌一百零二首·其八五
作者：釋紹曇
朝代：宋

燕語雕梁，綠陰覆牆。
繰車聲軋軋，風遞繭絲香。
偈頌一百零二首·其八六
作者：釋紹曇
朝代：宋

紫芝峰下，小小山居。
家風淡薄，堂供蕭疏。
茭粽葉包蒸米飯，野山茶點石菖蒲。
天中令節，不用書符。
百怪千妖自掃除，張道士、李師巫。
望崖爭却步，遺下藥胡蘆。
偈頌一百零二首·其八四
作者：釋紹曇
朝代：宋

觸翻茶瓢，眉毛掛劍。
殺活不分，邪正難辨。
古今同轍不同途，妙悟玄機轆轆轉。
偈頌一百零二首·其六
作者：釋紹曇
朝代：宋

現成箇，見得到，行得到，說得到。
須彌燈王，狼籍不少。
偈頌一百零二首·其六一
作者：釋紹曇
朝代：宋

川僧素無頭腦，步步引人入草。
忽驚野鴨群飛，便把鼻頭捏扭。
哭不成哭，笑不成笑。
只因家富小兒嬌，七世門風都壞了。
偈頌一百零二首·其六七
作者：釋紹曇
朝代：宋

喚作如如，早是變了也。
那堪世尊拈花，百鳥銜花，南泉一枝花，靈雲見桃花，石上栽花。
總是虛花，且莫眼花。
野老不知亡國恨，隔江猶唱後庭花。
偈頌一百零二首·其六三
作者：釋紹曇
朝代：宋

湖山蒼蒼，湖水茫茫。
丹楓飄錦，金橘鋪黄。
明眼衲僧，隨境轉聖凡，無處覓行藏。
偈頌一百零二首·其六三
作者：釋紹曇
朝代：宋

威音前，咸淳後。
一箇黑粼皴，機發牢關透。
全身游戲生死園林，信脚踏翻聖凡窠臼。
笑釋迦客夢未醒，恥彌勒藩籬未剖。
客夢醒，藩籬剖，貶入無何有。
偈頌一百零二首·其六二
作者：釋紹曇
朝代：宋

籬菊鋪黄，茱萸噴香。
淵明錯會，耽賞重陽。
何似林間衲子，無榮無辱，無可思量。
飽噇香積飯，高卧古禪床。
是佛是魔俱掃跡，獻花無路鳥空忙。
偈頌一百零二首·其六五
作者：釋紹曇
朝代：宋

覺城東際，小小叢林。
旃檀圍繞，獅子嚬呻。
蘿月四窗雲萬壑，見成一片祖師心。
眼裏無筋一世貧。
偈頌一百零二首·其六八
作者：釋紹曇
朝代：宋

玉几山前，凌霄峰下。
熱血嗔拳，做人話欛。
犀牛扇颺向他方，捋虎鬚攔胸便打。
一炷兜婁怨結成，貴買賤賣。
偈頌一百零二首·其六八
作者：釋紹曇
朝代：宋

大康山，楊浮山。
撞頭搕額，共打鄉談。
其中切脚無人會，一大藏教，華梵重翻。
偈頌一百零二首·其六六
作者：釋紹曇
朝代：宋

落寞山家，忙如火急。
趁晴刈茆，带霜收橘。
山僧冷地思量，盡把家私狼籍。
日日日東上，日日日西沒。
偈頌一百零二首·其四
作者：釋紹曇
朝代：宋

春日晴，燒痕青。
錦雲片片，花霧溟溟。
無位真人，面門出入，賊精賊精。
偈頌一百零二首·其四
作者：釋紹曇
朝代：宋

臨崖擠人，惡語傷人。
冤深潮海，嚼齒吞齦。
啞，說著無非是惡心。
偈頌一百零二首·其四〇
作者：釋紹曇
朝代：宋

大道無方，至尊無位。
睿哲文明，垂衣而治。
堯風舜日萬斯年，舉世無思不戴天。
偈頌一百零二首·其四一
作者：釋紹曇
朝代：宋

雪峰輥毬，睦州擔板。
展盡神通，搆得一半。
那一半，戴嵩牛卧綠楊陰，韓幹馬嘶芳草岸。
偈頌一百零二首·其四九
作者：釋紹曇
朝代：宋

三十二相，八十種好。
馬頷馿腮，彌天羅過。
新法華，因甚刺腦入膠盆。
過在你，殃及我。
偈頌一百零二首·其四九
作者：釋紹曇
朝代：宋

洞庭七十二峰，飛雪一千餘丈。
晨昏說法琅琅，誰謂盧公已往。
元不往，在這裏。
優曇火裏開，嗅著無香氣。
偈頌一百零二首·其四二
作者：釋紹曇
朝代：宋

這一燈，處甚起。
沒蹤由，難擬議。
三賢十聖眼見如盲，芥狗泥豬放光動地。
大家吹滅暗中行，然燈佛在你脚底。
偈頌一百零二首·其四五
作者：釋紹曇
朝代：宋

四十九年，欺胡謾漢。
疾入涅槃，救得一半。
諦觀紫磨金色身，涴却娘生眼。
偈頌一百零二首·其四四
作者：釋紹曇
朝代：宋

千聖靈樞，妙在轉處。
爍盡玄微，更進一步，莫來攔我毬門路。
偈頌一百零四首·其一〇
作者：釋紹曇
朝代：宋

醭醭紅塵，炎炎火聚。
著脚無蹤，翻身有路。
去時山色慘愁容，歸來幽鳥啼芳樹。
不涉去來，如何吐露。
碧眼黄頭總不知，問訊粼皴拄杖子，逢人不得錯舉。
偈頌一百零四首·其一〇〇
作者：釋紹曇
朝代：宋

三伏炎蒸，汗流如雨。
一莖草上建瓊樓，徹骨貧窮敵國富。
偈頌一百零四首·其一〇一
作者：釋紹曇
朝代：宋

三界炎炎如火聚，攪擾勞生困蒸煮。
邪見稠林蔽祖庭，孰爲臨濟陰凉樹。
拄杖子，回避無門，全身荷負。
特立獨行，危分險布。
掃除枝葉不留蹤，普覆大地人，徹骨清凉去。
雖然如是，趙婆酤醋。
偈頌一百零四首·其一〇三
作者：釋紹曇
朝代：宋

有一物，全機用。
塵勞之儔，如來之種。
輕若鴻毛輕，重若丘山重。
乳峰信手拈來，點破勞生塵夢。
剛被秋蟲落葉知，清聲戛玉寒，翠色黄金弄。
雖然不直分文，擲地金聲，令人驚悚。
偈頌一百零四首·其一〇二
作者：釋紹曇
朝代：宋

寺踞千峰，十方同聚。
家賊難防，令人驚怖。
正法明王，怒髮衝冠。
作如是言休驚怖，儂家自有降魔杵。
粉碎髑髏，裂開腸肚。
熱鐵洋銅滿滿盛，鼻繩牽入泥犁去。
佛子將謂出家行菩提路，誰知反不如狼虎，累及七代先靈，生身父母。
號天血泪啼紅雨，啞，怨恨憑誰訴。
偈頌一百零四首·其一〇五
作者：釋紹曇
朝代：宋

地上翻瓢，眉間掛劍。
古道雖微，惡聲難掩。
窮則通，通則變。
倒跨楊岐三脚馿，踏破山前祖父田園，一片兩片，四五六七片。
偈頌一百零四首·其一一
作者：釋紹曇
朝代：宋

八月秋，何處熱，盡大地，一團鐵。
衲僧家向南北東西，草鞋跟踏得裂，拄杖頭挑得折。
驀劄相逢，德山棒，臨濟喝，百怪千妖，如何計結。
噁，邪法難扶，莫說莫說。
偈頌一百零四首·其一三
作者：釋紹曇
朝代：宋

積癈未蘇，連遭荒旱。
鐵作心腸，也須寸斷。
山僧自小不喜煎熬，幸遇中秋，何妨賞翫。
皓月流輝，覺天雲散。
倒跨楊岐三脚馿，深村荒草閑行看。
光境俱忘，瞎乾坤眼。
偈頌一百零四首·其一九
作者：釋紹曇
朝代：宋

大衆問訊，侍者燒香。
曲录棚上，說黑道黄。
七世冤憎同劫會，泥犁拔舌自擔當。
麟鳳出時山總秀，芝闌生處草俱芳。
偈頌一百零四首·其一二
作者：釋紹曇
朝代：宋

秋氣肅金，秋暘鏖戰。
林間秋葉片片凋零，砌下秋蟲聲聲凄怨。
滿眼聽不聞，滿耳覷不見。
聽得聞，覷得見，聲前句後新羅箭。
偈頌一百零四首·其一八
作者：釋紹曇
朝代：宋

翳眼藥，文武火。
用得親，煨得過。
翠巖落盡眉毛眼愈明，乳竇爛却皮膚骨將槁。
家醜分明說向誰，握手松根忘汝我。
冷地思量，誾誾而笑。
曾陷迷魂八陣圖，夢中驚入夔門道。
偈頌一百零四首·其一四
作者：釋紹曇
朝代：宋

水牯牛，偏捩拗。
酷暑雲林，恣情𨁝跳。
山前祖父田園，忍見離離荒草。
秋風正要及時耕，脫落鞭繩無鼻竅。
去住自如，收放在我。
牧笛聲聲送暮霞，故家深入千峰杳。
嗚咿嗚咿，莫教忘却來時道。
偈頌一百零四首·其七
作者：釋紹曇
朝代：宋

雕梁燕語，喬木鶑吟。
秋田水足，麥嶺雲深。
聲色純真渾聲色，無端花擘祖師心。
耳無輪，眼無筋。
優游子聖外，閬蕩拾花針。
偈頌一百零四首·其七七
作者：釋紹曇
朝代：宋

靈江月，中巖月。
交影松蘿，斷猿啼切。
聲色純真見一邊，騎聲蓋色天然別。
別別，明覺掀眉，長庚吐舌。
偈頌一百零四首·其七三
作者：釋紹曇
朝代：宋

史筆書雲，綉閨添線。
愛日舒長，豐年取驗。
衲僧不被四時遷，妙應圓機轆轆轉。
喝散嶺上白雲，掣斷脚跟紅線，陰極陽生總不知。
曝背晴簷，手摘寒梅。
一點兩點三四點，拈花微笑今重見。
偈頌一百零四首·其七九
作者：釋紹曇
朝代：宋

圖畫天開，春風剪裁。
爛銀庭院，白玉樓臺。
將謂乳峰貧徹骨，敵君王富自何來。
偈頌一百零四首·其七五
作者：釋紹曇
朝代：宋

鐵團欒，無縫罅。
上下三指，彼此七馬。
德山臨濟，眼見如盲，雲門趙州，口說如啞。
拄杖子，忍俊不禁，等閑捉敗。
休休，盡法恐無民，且放天寒赦。
偈頌一百零四首·其七八
作者：釋紹曇
朝代：宋

迅瀑千尋，懸崖萬仞。
說法聲高，驗人機峻。
要扶法眼門風，花衲元非古錦。
堪笑高麗四九僧，面門搭了冬瓜印。
乳竇謗沉無香，是可忍孰不可忍。
偈頌一百零四首·其七六
作者：釋紹曇
朝代：宋

庾嶺春歸，溪梅早知。
雪破寒英，一點半點，月橫疏影，三枝兩枝。
未放高樓吹笛，且聽茆舍吟詩。
十分瀟灑，一段清奇。
將謂黄梅消息絕，暗香猶有好風吹。
偈頌一百零四首·其七四
作者：釋紹曇
朝代：宋

如來禪，祖師意，落葉錦翻空，亂山雲積翠。
見得分明隔萬層，道得完全失千里。
非不非，是不是。
達磨大師，無當門齒。
偈頌一百零四首·其三
作者：釋紹曇
朝代：宋

大覺無心，九峰饒舌。
較短量長，家私漏洩。
引惹平人入禍門，金剛腦後抽生鐵。
偈頌一百零四首·其三〇
作者：釋紹曇
朝代：宋

咸淳更號，立見昇平。
兩朝聖化，四海歡聲。
乳竇家貧開宴，用度非輕。
錦雲山瀑帽，珠雪瀑懸纓。
步步寒花翠結，關關幽鳥琴清。
排當不知因底事，大衆萬福，慶賀元正。
偈頌一百零四首·其三七
作者：釋紹曇
朝代：宋

二月十五，瞿曇滅度。
足示雙趺，胸摩卍字。
山愁慘莫雲，花淚啼紅雨。
去年一次，今年一次，明年一次。
輒莫明年更明年百千年，年年一次。
狼籍涅槃心，此恨憑誰訴。
頼有粼皴拄杖子，牢記取。
偈頌一百零四首·其三三
作者：釋紹曇
朝代：宋

春山青，春水綠，鳥弄笙簧，梅飄香玉。
具足清白梵行之相，聲色純真豈容攢簇。
聽不足，觀不足，一會靈山儼未分，斷絃須是鸞膠續。
偈頌一百零四首·其三九
作者：釋紹曇
朝代：宋

春日晴，春雨足，玉龍怒噴懸崖瀑。
花簇簇，錦簇簇，滿山桃李嫌粗俗。
休捏目，直饒伊向聲色堆頭。
密透重塵，坐卧經行，了無拘束。
砒霜未是毒。
偈頌一百零四首·其三五
作者：釋紹曇
朝代：宋

達磨眼睛，天台骨髓。
鈎鎖連環，提掇不起。
提得起，湖頭春水綠成紋，竹外清風來未已。
偈頌一百零四首·其三八
作者：釋紹曇
朝代：宋

天地不仁，以萬物爲芻狗。
聖人不仁，以百姓爲芻狗。
拄杖子不仁，以三世諸佛歷代祖師四聖六凡爲芻狗。
化育春陽煦嫗前，摧殘霜雪憑陵後。
截鶴續鳬，折衡剖斗。
力盡神疲困壁根，笑破他人口。
偈頌一百零四首·其三六
作者：釋紹曇
朝代：宋

天高地厚，水闊山遥。
古今常理，何用忉忉。
衲僧家，脚跟下一段光明，十日並照，明察秋毫。
不揀侯門射策，何須華頂降魔。
孤迥迥，冷蕭蕭，無端翻黑月，魑魅哭連宵。
偈頌一百零四首·其三四
作者：釋紹曇
朝代：宋

坐斷白雲，萬機寢息。
黄葉止啼，總不消得。
閑倚危闌看瀑花，縱乾坤眼清無極。
清無極，自謂太平僧，豈知堯舜力。
偈頌一百零四首·其九
作者：釋紹曇
朝代：宋

乳竇翠峰，何分彼此。
遂府糖霜，口甜心苦。
滅却雲門一字宗，斷崖飛瀑冤難訴。
偈頌一百零四首·其九〇
作者：釋紹曇
朝代：宋

落頼門風，大家撐拄。
量田底量田，種樹底種樹。
带雨扶犁綠野耕，和雲荷钁千峰去。
有甚心情，管得南泉貓兒，趙州狗子，勘證平田婆，連累周家女。
棘林中有通天路，飽飯狂歌，閒行幾步，脚頭山色無重數。
偈頌一百零四首·其九一
作者：釋紹曇
朝代：宋

金輪王宅，惡業無多。
不知何事，生此妖魔。
打與狗噇頑不殺，好將惡水劈頭澆。
偈頌一百零四首·其九七
作者：釋紹曇
朝代：宋

鑑在機先，妙在轉處。
碧眼胡兒，全無肯路，行一步是一步。
信脚錯踏翻，大地無寸土。
業風吹上乳竇山，來點一盃茶，徐徐向伊道，提鞋去。
偈頌一百零四首·其九九
作者：釋紹曇
朝代：宋

幕掛春烟，簟鋪秋水。
高枕橫眠，鼻雷聒耳。
爍石流金總不知，何須殿閣薰風至。
又誰管九十日種粟燒畬，說甚麽十三番悟明自己。
灼然是箇無煩惱，閻家倒退三千里。
其或未然，莫道甕中常有米。
偈頌一百零四首·其二
作者：釋紹曇
朝代：宋

鴆鳥毛，烏喙藥。
毒無醫，休動著。
輕動著，盡大地人，皮膚脫落。
偈頌一百零四首·其二〇
作者：釋紹曇
朝代：宋

小春纔過，冬至相催。
光陰駒過隙，鬚鬢雪成堆。
松根石上，槁木寒灰。
凍膝擁深霜樹葉，禪心清點野橋梅。
喚起來打，更莫遲回。
蟄龍須奮躍，何待禹門雷。
偈頌一百零四首·其二一
作者：釋紹曇
朝代：宋

乾非上，坤非下。
一畫先天，包含八卦。
推窮爻象，凶吉不分，說盡繫辭，疑難未解。
吉凶分，疑難解。
阿魏無真，水銀無假。
偈頌一百零四首·其二七
作者：釋紹曇
朝代：宋

道至無難，惟嫌揀擇。
混俗通真，騎聲蓋色。
近在口皮邊，遠過河沙國。
慈明揭示，借鬼畫桃符。
雪竇標題，去猊懸白澤。
一見便見，迅雷陶壁奮飛梭。
擬議尋思，逆浪禹門遭點額。
偈頌一百零四首·其二九
作者：釋紹曇
朝代：宋

柳條弓，蒿枝箭，射中虛空成兩片。
狸奴白牯，雷厲風行。
碧眼黄頭，星飛電卷，擬搆珠林嚙鏃機。
險。
偈頌一百零四首·其二八
作者：釋紹曇
朝代：宋

道無可成，法無可說。
黄面瞿曇，重重敗缺。
家醜豈容外泄，剛被兒孫告訐。
圖形畫影與人看，乳竇門風添暖熱。
彷彷彿彿，一似閬州城南錦屏山，子細看來，却是鹿苑啣花，竺峰積雪。
添得時人眼中屑。
偈頌一百零四首·其五
作者：釋紹曇
朝代：宋

妙攝化權，使不辱命。
鶴唳東臯，雲歸乳嶺。
拄杖子，黑粼皴，困卧壁根，聲前喚醒。
舞蹈清風兩腋生，安閑又入蘿窗定。
賓主歷然，頭正尾正。
偈頌一百零四首·其五七
作者：釋紹曇
朝代：宋

薄福住山，百無所取。
何以表勤，惟誠爲主。
祈晴便得晴，祈雨便得雨。
偈頌一百零四首·其五三
作者：釋紹曇
朝代：宋

籜包角黍，茶點菖蒲。
香浮毛孔，清透肌膚。
肱枕藜床心醉月，驅邪何用掛神符。
汨羅人去遠，還有獨醒無。
偈頌一百零四首·其五二
作者：釋紹曇
朝代：宋

玉版阿師，錦綳稚子。
穎脫叢林，頭角呈露。
參透油煎石磉盤，飽經鰲煉翻身去。
塞斷咽喉，更須吞吐。
毗耶未識香來處。
偈頌一百零四首·其五六
作者：釋紹曇
朝代：宋

一湖橫陳，七峰環遶。
妙轉玄樞，死生關破。
去何有偈，流水渡百灘，來本無言，疾風號萬竅。
更問如何與若何，珍重便行。
髑髏前失照，斷猿哭月千林曉。
偈頌一百零四首·其五四
作者：釋紹曇
朝代：宋

雲收麥壟，水足秋田。
繭繰白雪，鶑弄朱絃。
無象太平還有象，蕢桴土皷樂堯年。
誰知聲色裏，心印是渠傳。
偈頌一百零四首·其八
作者：釋紹曇
朝代：宋

宿雨初晴，嵐光翠滴。
瀑瀉懸崖，雲籠怪石。
無位真人，面門出入。
浄地上不許狼籍。
偈頌一百零四首·其八七
作者：釋紹曇
朝代：宋

庭院春深，和風翠陰。
桃花簇錦，柳線摇金。
無眼靈雲徒說悟，一生埋沒祖師心。
偈頌一百零四首·其八三
作者：釋紹曇
朝代：宋

未有清規，人能弘道。
纔涉典章，翻成機巧。
華屋春風錦綉圍，草廬不見人高卧。
啞，刻糞爲香，是誰之過。
偈頌一百零四首·其八九
作者：釋紹曇
朝代：宋

鑿透耳聾，板夾背傴。
只要醫行，不管人苦。
拄杖子，不別時宜，强行直路。
大地羊腸遶棘林。
何處去。
偈頌一百零四首·其八二
作者：釋紹曇
朝代：宋

道教灰飛，佛燈花燦。
大地歡悰，笙歌賞玩。
拄杖子，按下雲頭，得失是非，渾然不管。
一點光明耀十虛，古今閲幾平人眼。
因甚如此，司空見慣。
偈頌一百零四首·其八五
作者：釋紹曇
朝代：宋

光明幢，如來藏。
八面玲瓏，十方通暢。
拭佛祖大病之瘡疣，見鬼神幽愁之情狀。
擡你爺，擡你娘，擡上方丈，洞山寧免無根謗。
偈頌一百零四首·其八六
作者：釋紹曇
朝代：宋

瞿曇醜惡，臨死猶多。
足下輪輻顯露，胸前卍字揩磨。
抱橋澡洗，寄帽投河。
舉世無人援手得，竟隨殘夢入無何。
偈頌一百零四首·其八四
作者：釋紹曇
朝代：宋

飄蓬四十餘年，夢遶晶然山路。
才見廣安軍人，便憶破庵師祖。
摵破碎沙盆，打動蝦蟆皷。
驚落蛟龍虎兕威，知音不在頻頻舉。
偈頌一百零四首·其六
作者：釋紹曇
朝代：宋

南山燦燦，白石爛爛。
覿當面機，瞎人天眼。
拄杖子，聞如是語，從定而起，向香積世界，乳竇峰前。
轉法輪，摶香飯。
聽之雙耳聾，嗅之舌頭爛。
何似楊岐栗棘蓬，秦時𨍏轢鑽。
啞，仁義盡從貧處斷。
偈頌一百零四首·其六〇
作者：釋紹曇
朝代：宋

巴南巴西，水流巴字。
古篆分明，心畫顯著。
游泳江湖四十年，與世同波無彼此。
朅來千丈岩前路，截流機透險崖句，辨龍蛇眼明今古。
何侶老趙州，略彴橋頭，滴水丈波。
喫茶去。
偈頌一百零四首·其六一
作者：釋紹曇
朝代：宋

社燕催歸，賓鴻欲返。
雪點白蘋洲，錦鋪紅蓼岸。
偈頌一百零四首·其六七
作者：釋紹曇
朝代：宋

合水和泥，打成一片。
脫却胚腪，重加煅煉。
滲漏全無蓋覆人，平地昇高乘快便。
若非衆手出力扶持，心印蒙塵，光難發現。
美則美矣，只如古人道，明堂瓦插簷。
偈頌一百零四首·其六二
作者：釋紹曇
朝代：宋

靈山話月，曹溪指月。
玉乳峰前，相呼看月。
縱饒光透十虛，未免成第二月。
諸人要見真月麽，非暗非明，非圓非缺。
無物堪比倫，教我如何說。
偈頌一百零四首·其四〇
作者：釋紹曇
朝代：宋

關雎頌德，樛木垂陰。
八荒開壽域，萬國奉君心。
亙古今爲諸佛母，曇花時現覺園春。
偈頌一百零四首·其四一
作者：釋紹曇
朝代：宋

黄河清，聖人生。
體天行健，濬哲文明。
率土更新堯舜化，八荒無地著歡聲。
偈頌一百零四首·其四三
作者：釋紹曇
朝代：宋

父豩頑，子惡毒。
熱血相噴，嗔拳相𡎺。
如風吹水自成紋，醫得耳聾成瞎禿。
冷地思量，笑不成哭。
乳峰將底報深冤，捩鼻木。
偈頌一百零四首·其四五
作者：釋紹曇
朝代：宋

綠暗紅稀，人家翠微。
杜鵑啼月，紫燕銜泥。
莫春者，浴乎沂，風乎舞雩，詠而歸。
本是儒家閑戲劇，剛言漏泄祖師機。
是不是，非不非，老倒乳峰那得知。
松根憨睡足，閑把瘦藤戲，侍者無事相隨。
偈頌一百零四首·其四六
作者：釋紹曇
朝代：宋

萬本青松，後人標榜。
臨濟兒孫，當機不讓。
千古清凉樹蔭人，法門梁棟真堪賞。
初莫學黄梅道者，貪傳破鉢盂，連累周家女。
無地著渾身空惆悵，叢林難免無根謗。
偈頌一百零四首·其四四
作者：釋紹曇
朝代：宋

活馬騮，百十箇。
乳竇峰前，追風跳竈。
楊岐三脚馿，盡力跂步不前；江西千里駒，奮鬣追蹤不到。
更饒伊象頭檀特，九十六種，見鞭影而行，蹶蹄不少。
未奏沙場汗血功，便思嚼嚙天閑草。
好則甚好，明覺老人笑須絕倒。
偈頌十九首·其一八
作者：釋紹曇
朝代：宋

五十三年行脚，走遍天涯海角。
早知唐喪光陰，悔不閉門獨活。
古松下苔石憨眠，野溪邊筇枝倒卓。
幽鳥啼春水奏流，湊成一曲村田樂。
六言山居·其六
作者：釋紹曇
朝代：宋

曉逕旋除榛翳，午厨要款隣僧。
童子掃雲歸晚，忍饑趁□嬌藤。
出山相贊
作者：釋紹曇
朝代：宋

六年雪凍不死，見明星便說悟。
走出山來一窖無，被人喚作赤鬚胡。
出山相贊
作者：釋紹曇
朝代：宋

半夜逾城，六年栖雪。
餓得眼花，凍得骨折。
死伎窮時走出山，兒孫開眼被渠瞞。
別山和尚贊
作者：釋紹曇
朝代：宋

嚴冷面皮，軟頑腸肚。
對同參唱菩薩蠻，與行家說無義語。
縱蒼鷹搏物機，闢獅子翻身路。
醫衲僧病下天王補心圓，移覩史宮換長庚大火聚。
雖潜行密用處鶻眼迷蹤，點撿將來也是果州飯布。
呂洞賓見黄龍圖贊
作者：釋紹曇
朝代：宋

鐺煮乾坤，粟藏世界。
縱得長生，終成敗壞。
不是黄龍蓋覆伊，太阿補履豈如錐。
團欒說無上話圖贊
作者：釋紹曇
朝代：宋

夙世冤憎，聚頭合腦。
面面相看，說箇甚麽。
低聲切莫使人知，竹石無情須笑倒。
大慧禪師贊
作者：釋紹曇
朝代：宋

薰風南來，凉生殿閣。
諸佛出身，開口即錯。
錯錯，贏得衡梅十七年，馿前馬後無歸著。
天台三隠贊
作者：釋紹曇
朝代：宋

門鈎弗解開扃，苕箒不能掃地。
解說杜撰文書，背後有人切齒。
將謂寒山聽信他，不知笑裏暗藏刀。
寶公贊
作者：釋紹曇
朝代：宋

折杖頭，閑骨董。
惑梁王，少賣弄。
鷹巢不至生鸞鳳。
對月了殘經贊
作者：釋紹曇
朝代：宋

是甚經，欠翻譯。
用盡心，看不出。
看得出，月掛松梢，煙籠蘚石。
小師寫真請贊
作者：釋紹曇
朝代：宋

眉似箒粗，面如漆墨。
人道慈悲，誰知惡毒。
蒿籬關猛虎，寬處有威。
筆管養蒼龍，直中藏曲。
喜臧倉沮，不遇魯侯。
忍伯夷饑，不食周粟。
居士問馬祖不與萬法爲侶圖贊
作者：釋紹曇
朝代：宋

萬法本空，與誰爲侶。
道得十成，難爲共語。
饒伊一口吸西江，也是芭蕉深夜雨。
居士看日靈照先化去圖贊
作者：釋紹曇
朝代：宋

這豆娘兒，短頭折脚。
弄鬼精魂，攙先一著。
看日龐公監本獃，深深好與一坑埋。
布袋贊
作者：釋紹曇
朝代：宋

靠布袋坐，聽巖瀑笑。
手把輪珠，數個什麽。
內院拋離歲月深，忘却來時道。
布袋贊
作者：釋紹曇
朝代：宋

破布囊，無一窖。
靠著便憨眠，全不知天曉。
若言彌勒分身，你且莫來謼我。
布袋贊
作者：釋紹曇
朝代：宋

握藤枝，馱布袋。
轉腦回頭，使些奉化。
逢人謾說覓文錢，乞兒乞兒，敗缺了也。
布袋贊
作者：釋紹曇
朝代：宋

內院不肯安店，長汀分甘落泊。
拄杖不解拈提，布袋徒然倚託。
肚中計較百般，要睡何曾睡著。
睡得著，鐵奉化人須軟脚。
布袋贊·其一
作者：釋紹曇
朝代：宋

馱布袋，放癡憨。
回頭一笑，捏怪千般。
走徧長汀人不識，誑言彌勒示人間。
布袋贊·其一
作者：釋紹曇
朝代：宋

臭布囊，有甚底。
才倚靠，便瞌睡。
不知何日下生，屈數尚餘一指。
浣盆浣盆，我識得你。
布袋贊·其三
作者：釋紹曇
朝代：宋

杖挑布袋，冷笑誾誾。
肚皮無窖，眼裏無筋，走長汀等個人。
敗闕了也，賊精賊精。
布袋贊·其二
作者：釋紹曇
朝代：宋

馱布袋，笑誾誾。
智無一兩，肉重千斤，轉腦回頭等個人。
率陀歸路遠，滿面是埃塵。
待月贊·其三
作者：釋紹曇
朝代：宋

末後句，忒分曉。
眼無筋，覷不破。
覷得破，心月孤圓，千差一照。
待月贊·其二
作者：釋紹曇
朝代：宋

末後句，如何舉。
眨得眼來，月圓當戶。
何曾知落處。
慈林講師頂相
作者：釋紹曇
朝代：宋

氣宇兮春溫，風標兮凜然。
律虎出林兮，裂破開遮持犯。
經龍攪海兮，探窮頓漸偏圓。
句法清新兮，吟徹山莊梅竹。
胸襟妙藴兮，包羅丘壑風烟。
友縉紳兮，非權門炙手。
荷佛法兮，思重負赬肩。
煨芋香兮，無心收涕。
卧雲深兮，豈意朝天。
邈真容兮，明鏡繪像。
付箕裘兮，神珠藏淵。
夫是之謂慈林克家之子，真鸞膠而續絃者也。
拾得磨墨贊
作者：釋紹曇
朝代：宋

可憐拾得，側望徒勞。
墨有消時恨不消。
朝陽穿破衲贊
作者：釋紹曇
朝代：宋

死鐵針，無鼻竅。
眼昏花，穿不過。
穿得過，雲擁禪衣，風生木杪。
朝陽贊·其一
作者：釋紹曇
朝代：宋

破襴衫，閑抖擻。
穴鼻針，穿不透。
穿得透，日出扶桑，朝朝如舊。
無絲線，拽不斷。
盡力提撕，日勢稍晚，馿年成片段。
李翱見藥山圖贊
作者：釋紹曇
朝代：宋

天本藏雲，瓶元貯水。
不會看經，那堪指示。
寄語唐朝李相公，只須著眼聽松風。
癡絕和尚贊
作者：釋紹曇
朝代：宋

淳乎淳，沒機心。
撮莖草作翳睛藥，鍛黄丹成遶指金。
發汾陽怒駡傷人語惡，中曹源蠱毒刻骨冤深。
掃狐兔露蒼鷹牙爪，咬豬狗添老虎精神。
是師真，非師真。
僧繇描不得，閣筆幾沉吟。
肩袋過水布袋贊
作者：釋紹曇
朝代：宋

這漢一生弄險，愛向風波裏輥。
肩個布袋截流，脚下不知深淺。
劈箭機先，路通一線。
草衣文殊贊
作者：釋紹曇
朝代：宋

被髮袒肩，全身入草。
是真文殊，何須恁麽。
手裡底拈不出，覷不破。
七佛之師，敗缺不少。
裴相國參黄蘗圖贊
作者：釋紹曇
朝代：宋

大小癡禪，對談甚底。
背後人聽，不能奪耳。
切莫求安古佛名，當頭便觸賢侯諱。
讚延慶謙山主壽像
作者：釋紹曇
朝代：宋

謙德有光，慈心攝物。
等冤親不與較量，混塵俗初無間隔。
熙熙然氣融冰谷之春，汪汪乎胸吞雲夢之澤。
樂羲皇世，含飴弄孫。
下陳蕃榻，倒屐迎客。
眼睛頭燁燁光明幢，脚跟下塵塵清泰國。
卜隣陋巷，慕孔聖人獲麟作傳之風規。
摵碎明珠，有郁山主騎馿過橋之標格。
誠所謂入廛垂手，我自調心。
繼百世凜然，見古道之顔色。
贊國清靈叟和尚真入北□祖師會
作者：釋紹曇
朝代：宋

貌古神清，氣融性漫。
用無準麻皮頭，瞎臨濟正法眼。
瘞焦山鶴，不假蓬塵。
縛豐干虎，只消錢貫。
八怪七喬，十馬九亂。
趁入羣牛隊裏行，一年一度教人看。
達磨贊
作者：釋紹曇
朝代：宋

一葦橫江，九年面壁。
直指單傳，人信不及。
面對梁王言不識，泥團亂拋擲。
靠布袋常思惟贊
作者：釋紹曇
朝代：宋

赤骨律窮，單靠布袋。
子細思量，大有事在。
平地要昇兜率天，你這漢是顛是騃。
靠布袋看髑髏不開口笑贊
作者：釋紹曇
朝代：宋

笑不露唇，見不透脫。
布袋靠得雖牢，髑髏枯眼再活。
若要活奉化，肚腸盡情拈却。
題秋堂四蘭·其一
作者：釋紹曇
朝代：宋

靈均侈山林之樂，薄籠綃袴，幽放檀心。
嬌舞春風身醉香，力難扶也。
題秋堂四蘭·其三
作者：釋紹曇
朝代：宋

娥英吊舜於九疑，泣泪如雨。
珮玉零亂，半委塵泥。
愚恐離騷九歌，曲盡其哀，香魂冷而卒難拈也。
題秋堂四蘭·其二
作者：釋紹曇
朝代：宋

久居深林幽寂中，雖隠德不耀。
遇春陽姁嫗，笑彈玉指，十倍精神。
所慮楚俗尚芳，紉而爲佩，使不克終其天矣。
題秋堂四蘭·其四
作者：釋紹曇
朝代：宋

大雪申威，萬木摧拉，獨能擢芳於凝沍中，雖百折不委。
非素有所養，寧不爲外侮憑凌者歟。
題蘭蕙·其一
作者：釋紹曇
朝代：宋

色淡而清，節香而貞。
隠德不耀，咀華含英。
君子同其芳潔，寫真不墮丹青。
宜乎孕瀟湘幽楚之靈。
題蘭蕙·其二
作者：釋紹曇
朝代：宋

一莖四花，挺然拔萃。
其臭如蘭，其標如芷。
檀喙簇烟而不繁，勁節疾風而不倚。
是以昂山有山林軒昂之志。
龐婆報兒兒即倚鋤立化圖贊
作者：釋紹曇
朝代：宋

小姝先行，老爺踵去。
無意奔喪，急尋死路。
哭煞孤孀這老娘，钁頭邊事難分付。
偈二十七首·其一七
作者：釋紹隆
朝代：宋

田地隱密，鬼家活計。
從空放下，坐井窺天。
虎丘門下，不說老婆禪。
只要諸人眼橫鼻直，三十年後免得敲{忄窘}打瓦。
偈二十七首·其一二
作者：釋紹隆
朝代：宋

離四句，絕百非，閫外風光誰得知。
牛頭沒，馬頭回，空生巖畔碧崔嵬。
一口吸西江，一句該萬象。
一月普現一切水，一切水月一月攝。
重重主伴，歷歷交參。
品彙茲彰，人天正眼。
如斯告報，只要知歸。
苟或未然，便見生死。
交謝寒暑，迭遷北里。
豪家昨日歌兮今日哭。
偈二十七首·其二
作者：釋紹隆
朝代：宋

掩室摩竭，杜口毗耶。
面壁九年，黄梅夜渡。
點簡將來，翻成計較。
殊不知日不待火而熱，月不待風而涼。
雲龍，風從虎。
作無作，爲無爲。
偈二十七首·其二五
作者：釋紹隆
朝代：宋

葉落歸根，來時無口。
不留朕跡，騰身北斗。
火裏蝍蟟，吞卻嘉州大象。
益州馬腹，不覺膨脹。
燈籠露柱大笑，拾得寒山撫掌。
偈二十七首·其五
作者：釋紹隆
朝代：宋

牛頭沒，馬頭迴，渠無國土。
無位真人，突出難辯甚處。
逢渠擊石火，閃電光得不得。
偈七首·其二
作者：釋繼成
朝代：宋

崑崙奴著鐵袴，打一棒行一步。
爭似火中釣鼈，日裏藏冰。
陰影間翻魍魎，虛空縛殺麻繩。
偈七首·其四
作者：釋繼成
朝代：宋

舉不顧，即差互。
擬思量，何劫悟。
兔角杖頭挑法界，龜毛拂子舞三臺。
偈二首·其二
作者：釋繼成
朝代：宋

擒虎兕，剉於菟。
坐斷千聖路頭，打破群魔境界。
頌古四首·女子出定。
作者：釋繼成
朝代：宋

文殊頭白，罔明頭黑。
女子冶容，瞿曇是賊。
山僧不犯鋒芒，直下并贓捉獲。
偈
作者：釋義懷
朝代：宋

須彌頂上，不扣金鐘。
畢鉢巖中，無人聚會。
山僧倒騎佛殿，諸人反著草鞋。
朝遊檀特，暮到羅浮。
拄杖針筒，自家收取。
偈三首·其一
作者：釋自賢
朝代：宋

不是心，不是佛，不是物。
與君打破精靈窟，簸土飛揚無處尋，千山萬山突突兀。
偈十六首·其一〇
作者：釋行瑛
朝代：宋

德山棒如雨點，臨濟喝似雷鳴。
雖然聲振一時風流萬世，檢點得來還是强生節目。
華藏則不與麽，三間茆屋。
十里松門，健則縱步閒遊，困則倒頭酣寢。
身如槁木，心若死灰。
有人笑我愚癡，正爬著儂家痒處。
偈十六首·其一一
作者：釋行瑛
朝代：宋

豎不窮三際，橫不亙十方。
大不偪塞虛空，細不入於芥子。
三世諸佛，如覺如夢。
諸大祖師，若存若亡。
與麽境界，從上諸聖。
尚迷昧如斯，方今學人，且作麽生湊泊。
但得雪消去，自然春到來。
偈十六首·其一三
作者：釋行瑛
朝代：宋

奇怪諸禪德，文殊普賢，化作寒山拾得。
頭戴炙脂帽子，脚踏無底麻鞋。
身著鶻臭布衫，腰繫斷鞓腰带。
手持拍板，口唱高歌。
吾心似秋月，碧潭清皎潔。
無物堪比倫，教我如何說。
華藏當時若見，每人痛與一頓何爲如此。
且教伊不敢掣風掣顛，免使後人疑著。
偈十六首·其一二
作者：釋行瑛
朝代：宋

上不見天，下不見地。
把定咽喉，何處出氣。
江南江北，絕毫絕釐。
東土西天，成團成塊。
釋迦彌勒，尚自瞞盱。
臨濟德山，如何擬議。
衲僧家，沒巴鼻，却喚六雙爲十二。
偈十六首·其一五
作者：釋行瑛
朝代：宋

一大藏教，諸大祖師。
天下老和尚言句，總在這裏。
明明向道，尚且不知。
蓋覆將來，如何會得。
偈十六首·其一六
作者：釋行瑛
朝代：宋

持長竿，摇短艇。
篛笠只一箇，簑衣無兩領。
洞庭秋水風不吹，涵虛恰似新磨鏡。
末後句，留與謝三郎。
偈十六首·其一四
作者：釋行瑛
朝代：宋

提智慧劍，破煩惱網。
拔生死類，置涅槃宅。
空却魔王窟穴，埽蕩惡趣關防。
開拓般若封疆，滋長菩提種性。
與麽作用，與麽建立。
象駕崢嶸謾進途，誰見螳蜋能拒轍。
偈十六首·其七
作者：釋行瑛
朝代：宋

朔風如刀，痛刮人骨。
千山萬山，雪映寒日。
心知春氣來，目睹梅花發。
遊子南方歸不歸，曉堂閒却龜毛拂。
偈十六首·其九
作者：釋行瑛
朝代：宋

踏破化城，來至寶所。
不採輝山之璧，不探驪頷之珠。
壞衲堆肩，擁爐閒坐。
喚作無事道人，堪受人天供養。
偈十六首·其八
作者：釋行瑛
朝代：宋

鏤水求紋，謾勞心力。
陶空作器，枉費工夫。
游溟渤始測淺深，登須彌迺知高遠。
太陽門下，爝火何施。
鏌鎁匣邊，鉛刀可棄。
偈
作者：釋辯
朝代：宋

毫釐有差，天地懸隔。
隔江人唱鷓鴣詞，錯認胡笳十八拍。
欲得現前，莫存順逆。
五湖烟浪有誰事，自是不歸歸便得。
偈
作者：釋辯
朝代：宋

不是心，不是佛，不是物，鑽天鷂子遼天鶻。
不度火，不度水，不度爐，離弦箭發沒回途。
直饒會得十分去，笑倒西來碧眼胡。
偈三首·其二
作者：釋進英
朝代：宋

與麽上來，猛虎出林。
與麽下去，驚蛇入草。
不上不下，日輪杲杲。
瀟瀟江水碧溶溶，出門便是長安道。
頌古八首·其七
作者：釋道印
朝代：宋

何必不必，方圓曲直。
眉目分明，若爲辨的。
影草既隨身，覿面當機疾。
一雙孤雁忽高飛，兩隻鴛鴦還獨立。
頌古八首·其二
作者：釋道印
朝代：宋

有伴即來，地闢天開。
冷光重出匣，古路絕纖埃。
萬象森羅齊合掌，須彌岌崿舞三臺。
頌古八首·其六
作者：釋道印
朝代：宋

大鵬摶風，蒼龍出海。
手擡手搦，日上月下。
霜雪嚴凝識歲寒，雙陸盆邊須喝采。
頌古八首·其四
作者：釋道印
朝代：宋

推倒扶起，覿面千里。
唯小釋迦，風前按指。
直饒海印發光，也是雪峯道底。
遍界是文殊，遍界是慈氏。
樓閣門開竟日閑，誰識善財童子。
偈三首·其三
作者：釋道和
朝代：宋

欲渡巨海，必假方舟。
櫓棹俱全，風帆兩便。
夜觀星月，晝視雲山。
萬里之遙，一瞬可到。
人心盡畏波濤險，未必被濤險似心。
偈
作者：釋道圓
朝代：宋

不落不昧，僧俗本無忌諱。
丈夫氣宇如王，爭受囊藏被蓋。
一條概栗任縱橫，野狐跳入隊。
偈六十三首·其一
作者：釋道寧
朝代：宋

春風習習，春日熙熙。
鳥啼東嶺上，花發樹南枝。
園林并紫陌，賞翫頗相宜。
行人半醉半醒，游客似憨似癡。
或歌或舞，或笑或悲。
頭頭盡是吾家事，處處全彰妙總持。
因甚把住，特地生疑。
辜他古德，努力披陳。
不省這個意，脩行徒苦辛。
偈六十三首·其一〇
作者：釋道寧
朝代：宋

時光迅速，不與人期。
剎那異世，早見歲除。
未明心地，難免狐疑。
設使問似百川競注，答如大海吞流。
古佛堂中，都用不著。
偈六十三首·其一九
作者：釋道寧
朝代：宋

先賢垂範，流落人間。
日久歲深，禪人不顧。
語非玄妙，直透重關。
畫缾打破，淥水青山。
莫訝報慈多冷淡，得盤桓處且盤桓。
偈六十三首·其一五
作者：釋道寧
朝代：宋

湘山青，湘水碧。
上下四維，東西南北。
處處釋迦，頭頭彌勒。
啐啄同時，無勞外覓。
偈六十三首·其七
作者：釋道寧
朝代：宋

報慈家風，淡薄厨堂。
諸事蕭索，唯有金剛。
眼睛四海，禪人齩嚼。
齩得破，曠劫無明。
須臾銷鑠，天上人間，自在快樂。
齩不破，成結縛。
六用門頭，塵緣競作。
你齩嚼，閒處著。
燦爛無瑕，光明閃爍。
幾回覿面相呈，自是諸人諱却。
偈六十三首·其三〇
作者：釋道寧
朝代：宋

浩浩塵中，善能垂手。
悲智冥符，古今希有。
深入總持門，氣宇衝斗牛。
目連鶖子，攢眉妙德，空生緘口。
一句無私，掃際窠臼。
偈六十三首·其三三
作者：釋道寧
朝代：宋

空王門下，法令當行。
列局分司，利生爲務。
無明海內，駕起慈舟。
入我山中，盛栽忍草。
伶俜遊子，誘引還家。
直指衣中，久懷至寶。
獲解脫道，證本圓常。
報佛深恩，方名垂手。
不傷風化，物義兩全。
金殿玉堂留不住，披毛戴角又重來。
偈六十三首·其三五
作者：釋道寧
朝代：宋

全提要妙，三藏絕詮。
海印舒光，該羅法界。
有情無情，炳然應現。
有時南州北郡，買賣交關。
有時看風把柁，順水行船。
有時酒肆茶坊，迎賓待客。
有時投壺走馬，歌笑圍棋。
種種多般，要源流出。
玄關瞥轉，大用現前。
一槩無私，平等大道。
始知諸佛轉法輪，群生解差別。
目擊便歸來，秤鎚渾是鐵。
如斯告報，正屬化門，不犯鋒楞。
善吉巖前草不生，僑尸謾把天花散。
偈六十三首·其三八
作者：釋道寧
朝代：宋

禪家流，勿忌諱。
干木隨身，逢場作戲。
有時高卧白雲，有時持盂鬧市。
有時愛撫沒絃琴，有時善宣無量義。
有時似癡似騃，有時爲祥爲瑞。
不是碧眼胡，亦非傅大士。
住，住，他年自有知音知，何必清風動天地。
偈六十三首·其三六
作者：釋道寧
朝代：宋

空空至理，杳絕纖埃。
功勳不到，妙葉難該。
不落是非中，有無爭敢和。
何勞指註，便請承當。
過後追風，徒誇好手。
偈六十三首·其三四
作者：釋道寧
朝代：宋

人天普集，龍象交參。
大事全彰，云何不顧。
須待提綱舉要，鼓唱玄風。
蔟錦攢花，以爲諦當。
都無所益，枉費心機。
奈緣中下之流，無由湊泊。
偈六十三首·其二
作者：釋道寧
朝代：宋

不是風動，不是幡動，仁者心動。
大小老盧，好與三十棒。
只知穿靴，不覺袴綻。
鳥啼處處皆相似，花落不聞流水聲。
偈六十三首·其二一
作者：釋道寧
朝代：宋

先賢垂範，巧妙臨時。
解烹露地白牛，慣炊黍米香飯。
煮野菜羹，唱邨田樂。
更深夜靜，與衆分冬。
偈六十三首·其二七
作者：釋道寧
朝代：宋

大道無私，遇緣展縮。
年年四月，今朝普請，方來禁足。
寒山嚲袖舞三臺，拾得橫琴彈一曲。
一二三，四五六。
夏雨布長空，清聲發幽谷。
直饒不墮宮商，也是强生節目。
爭如野外農夫，擊壤高歌鼓腹。
不學禪律威儀，免見蠟人隨逐。
丹鳳不棲無影樹，直透煙霄意自殊。
偈六十三首·其二三
作者：釋道寧
朝代：宋

藥山老漢慎初護末，佛眼難窺。
院主狹路相逢，等閒蹉過。
至今千古之下，掛人齒牙。
偈六十三首·其二九
作者：釋道寧
朝代：宋

是法住法位，世間相常住。
南山靉靆生雲，北山滂沱下雨。
通身是口，阿師比擬。
徒誇唇觜，把定放行。
目前火急便還家，莫認殊鄉爲故里。
官不容鍼，私通車馬。
幸對人天，何妨詰問。
偈六十三首·其二二
作者：釋道寧
朝代：宋

大家東齩西齩，忽然齩著一個。
始知是處綠楊堪繫馬，家家門庭透長安。
坐斷千聖舌頭，露出平生光彩。
莫嫌冷淡無滋味，一飽能忘萬劫饑。
偈六十三首·其二五
作者：釋道寧
朝代：宋

祖師門下，妙旨無私。
不墮物機，混融凡聖。
所以涅槃城裏，作者猶嗤。
明月堂前，道人不顧。
灰身滅智，豈是丈夫。
避色逃聲，何名作者。
撈龍打鳳，須信男兒。
露刃藏鋒，還他開士。
化城抹過，寶所非遥。
獨步坤維，何人境界。
打破畫缾歸去後，南山下雨北山雲。
偈六十三首·其二八
作者：釋道寧
朝代：宋

乾坤之內，宇宙之中。
高懸舜日，大扇堯風。
祝一人之壽算，祈萬世之穹隆。
唯吾家佛子受賜頗多，物外優游憑何祝。
偈六十三首·其二四
作者：釋道寧
朝代：宋

三八念誦，五日一參。
古佛標牓，今人可觀。
通方上士，不用顢頇。
如石含玉，似地擎山。
直下會得，也大無端。
明暗一條今古路，依俙屈曲隔煙嵐。
偈六十三首·其五〇
作者：釋道寧
朝代：宋

兔走烏飛，暗移時節。
入夏早三旬，衲僧徹未徹。
休尋向上關，莫問西來訣。
健則松徑閒行，困則堂中便歇。
恩光一道皎然，曠劫未嘗生滅。
無物可并雌黄，教我云何剖說。
回頭踏著自家鄉，始信秤鎚渾是鐵。
偈六十三首·其五一
作者：釋道寧
朝代：宋

形名未兆，早涉戈矛。
是非鋒起，徹底風流。
左旋右轉，海印全收。
枯木堂前，徒話會無。
明山上，任優游。
君不見，一葉落時天下秋。
偈六十三首·其五七
作者：釋道寧
朝代：宋

滔滔法海，清濁混流。
湛湛禪河，魚龍變化。
杳杳無涯際，澄澄徹底寒。
短棹孤舟，徒誇好手。
長竿畫舫，方稱男兒。
風浪掀天，雲雷匝界。
絲綸便擲，不顧危亡。
靈鰲錦尾上鈎來，跛鼈盲龜隨浪去。
滿船裝載，月渚蘆灣。
共樂昇平，同歌道泰。
從前祖業，豈假外求。
截流到岸之人，且道是何面目。
須彌頂上非凡木，白藕峰前得處高。
偈六十三首·其五三
作者：釋道寧
朝代：宋

生也不知，死也不會。
不知不會，逍遥自在。
南北東西，曾無罣礙。
露地白牛無覓處，火裏蝍蟟飛上天。
偈六十三首·其五九
作者：釋道寧
朝代：宋

毗藍園內，右脇降生。
七步周行，四方目顧。
天上天下，唯我獨尊。
大似貪觀天上月，失却掌中珠。
天生伎倆能奇怪，末上輸他弄一場。
偈六十三首·其五八
作者：釋道寧
朝代：宋

未離兜率，已降王宮。
未出母胎，度人已畢。
日日日從東畔出，朝朝鷄向五更啼。
雖然不是桃源洞，春至桃花亦滿蹊。
偈六十三首·其五六
作者：釋道寧
朝代：宋

趙州老漢，大似因風吹火。
順水颺帆，擊碎斯關。
塵中物外，凡則全凡，聖則全聖。
若能如是解，通達事理竟。
其或涯際未分，路逢死蛇莫打殺，沒底籃子盛將歸。
偈六十三首·其五四
作者：釋道寧
朝代：宋

古今不異，達者同歸。
踏著斯關，自他兼濟。
山僧不惜眉毛，重爲諸人指註。
休，休，大丈夫兒合自由。
急急脩，莫悠悠，看看便是結交頭。
莫學陵田栽晚稻，一陣霜風無可收。
偈六十三首·其六〇
作者：釋道寧
朝代：宋

靈山密旨，迦葉非聞。
少室玄言，神光道聽。
拈華得髓，盡是虛名。
妙用無私，匪從外有。
放行也，皇風蕩蕩，帝道平平。
收來也，海晏河清，民歌率土。
不收不放，共樂昇平。
金輪統御三千界，山嶽齊呼萬歲聲。
偈六十三首·其四〇
作者：釋道寧
朝代：宋

萬里無雲，長天一色。
不落古今，那該彼此。
要津把斷，風骨旋生。
設使靈山密付，謾說拈華少室，親傳徒誇得髓。
師子窟中無異獸，象王行處絕狐蹤。
偈六十三首·其四七
作者：釋道寧
朝代：宋

一人發真歸源，十方虛空，悉皆銷殞。
渾家不是不進步，無奈當門荆棘生。
偈六十三首·其四三
作者：釋道寧
朝代：宋

靈山顧視，迦葉親聞。
白藕峰前，盧公契旨。
直饒鍼芥相投，未免隨波逐浪。
俱成勝負，猶涉驅馳。
爭似青天爲幕，夜月爲鈎。
卧藤蘿下，塊石枕頭。
踏得故關田地穩，不風流處也風流。
偈六十三首·其四九
作者：釋道寧
朝代：宋

妙孤峰頂，竟日不逢。
菩提場中，隨處合會。
孰謂祖師關棙險，等閒拈出與人看。
偈六十三首·其四五
作者：釋道寧
朝代：宋

先賢垂範，語真如弦。
衲子奔波，剛然不顧。
粉骨碎身未足酬，一句了然超百億。
偈六十三首·其四八
作者：釋道寧
朝代：宋

高提祖印，獨耀寰區。
坐却舌頭，聖凡罔測。
聲前要旨，妙葉難該。
句後玄關，金鍼雙鎖。
通人分上，肯受提撕。
懞懂禪流，徒誇作略。
設使五湖衲子，四海高人。
問似龍飛鳳舞，答如玉轉珠回。
向本分事中，白雲萬里。
諸緣不涉，豈落今時。
混沌未分全體現，乾坤纔剖失便宜。
偈六十三首·其四四
作者：釋道寧
朝代：宋

雲收天際，霧捲長空。
坐立儼然，誰家風月。
這裏薦得，早涉崎嶇。
更待商量，般雪填井。
不許夜行剛把火，直須當道與人看。
偈六十九首·其一〇
作者：釋道寧
朝代：宋

晷運推移，日南長至。
分明一道恩光，照徹十方三世。
全彰諸祖玄關，漏泄衲僧巴鼻。
靈雲剛道無疑，彌勒徒誇授記。
爭如李四張三，相賀街頭巷尾。
不是海印發光，亦非楞嚴三昧。
林下高人，休要瞌睡。
令余暗裏笑舒眉，直是清風動天地。
偈六十九首·其一一
作者：釋道寧
朝代：宋

宗門奧旨，造者還稀。
體用無私，隨流得妙。
有時互爲主，伴敲唱玄風。
有時對面藏，身難窺影迹。
要津把斷，凡聖迷源。
利物垂慈，等閒入艸。
偈六十九首·其一九
作者：釋道寧
朝代：宋

宗門妙旨，海口難宣。
簡要提撕，知音罕遇。
事無一向，理出多門。
豈不見道，有句無句，如藤倚樹。
樹倒藤枯，句歸何處。
深秋簾外千家雨，落日樓前一笛風。
偈六十九首·其一二
作者：釋道寧
朝代：宋

蕩蕩無迂曲，明明透古今。
問無別語，答豈異音。
一人張帆，一人把柁。
鐵笛橫吹，漁歌唱和。
啐啄同時，知音幾個。
順水逆流歸去來，到岸方諳不恁麽。
不恁麽，爲君宣，甜如砂蜜，苦似黄連。
若不同牀卧，焉知被底穿。
偈六十九首·其一八
作者：釋道寧
朝代：宋

薰風乍扇，雲霧頓開。
杲日騰空，森羅互顯。
如鏡照像，不礙光輝。
汝等諸人，二六時中。
發宣前塵，憑何印可。
這裏薦得，無明界內，古佛家風。
荆棘林中，衲僧巴鼻。
大地山河，借你出氣。
借水獻花常式事，傍觀猶笑老婆心。
偈六十九首·其一四
作者：釋道寧
朝代：宋

數日寺門浩浩，全身走入荒艸。
五湖高士安禪，休要別處尋討。
廊下喏諾分明，階前斛斟叫噪。
勞生日用無私，般若光中虛老。
燈籠暗地攢眉，露柱低頭懊惱。
令予冷眼偷看，不覺呵呵笑倒。
三錢買個鄭州梨，元來是青州棗。
偈六十九首·其三〇
作者：釋道寧
朝代：宋

報慈一言，千聖不傳。
即時妙會，火裏生蓮。
路遥知馬力，歲久見人心。
偈六十九首·其三一
作者：釋道寧
朝代：宋

琉璃殿上，古佛舒光。
明月堂前，曇華布影。
不用南詢彌勒，何須東覓文殊。
華藏門開，任君瞻仰。
或舒或卷，塵塵普現色身。
或放或收，處處毗盧境界。
不舒不卷，寂爾無根。
不放不收，是真常住。
絲毫無礙，統攝聖凡。
自利兼他，古今不墜。
夜半不須敲玉戶，天明鳳子笑銜花。
偈六十九首·其三三
作者：釋道寧
朝代：宋

塑不就，畫不成。
鋒芒不動，海晏河清。
五湖衲子，抖擻精神。
爲君通一線，教子快平生。
夜來春睡重，一覺到天明。
偈六十九首·其三八
作者：釋道寧
朝代：宋

蘇州有，常州有。
月白風清，天長地久。
路著舊鄉關，金毛善哮吼。
父慈子孝少人知，回首面南看北斗。
偈六十九首·其九
作者：釋道寧
朝代：宋

報慈一要，凡聖同妙。
犬吠馿鳴，龍吟虎嘯。
道吾樂神，師巫祭廟。
雨過山青，雲收日照。
拾得與寒山，不覺呵呵笑。
休休，他年自有知音，豈待今朝說破。
偈六十九首·其二
作者：釋道寧
朝代：宋

風攪長空，春雲四起。
六臂三頭，徒誇唇觜。
匝地普天，全非伴侶。
等閒拈出與君看，直下分明須薦取。
偈六十九首·其二〇
作者：釋道寧
朝代：宋

春風浩浩，春鳥喃喃。
山花開似錦，澗水湛如藍。
大圓鏡裏，扣己而參，便恁麽去也太無端。
文殊去後無消息，休問前三與後三。
偈六十九首·其二一
作者：釋道寧
朝代：宋

枯木巖前，道人不顧。
塵勞界內，衲子興悲。
戀著玄關，全虧大用。
灰身滅智，豈是良圖。
裂破面門，救諸苦趣。
爲祥爲瑞，今正是時。
撈龍趁鳳男兒事，淺種深耕效仰山。
偈六十九首·其二八
作者：釋道寧
朝代：宋

叢林浩浩，誰是知音。
馬祖堂中，盤山回首。
雲門會裏，明教翻身。
彼此一時，孰分優劣。
入鄽不露迹，隨處是家風。
淺種與深耕，秋冬收顆粒。
從他五湖衲子，端坐無疑。
日高一鉢和羅飯，禪道是非都不知。
塵中辨主，鬧裏求人。
兩手扶犁，钁頭邊事。
陋巷不騎金鐙馬，回來却著破襴衫。
偈六十九首·其五〇
作者：釋道寧
朝代：宋

祖師妙旨，覿面無私。
該括古今，何嘗欠少。
自是根機不等，見有差殊。
方便門開，爲君舉唱。
偈六十九首·其五一
作者：釋道寧
朝代：宋

有利無利，不離行市。
師子嚬呻，象王游戲。
洎乎檢點將來，未是衲僧巴鼻。
偈六十九首·其五七
作者：釋道寧
朝代：宋

涅槃城裏，求是安身。
十字街頭，何妨出手。
放行把住，通變由人。
五位君臣，徒誇作略。
三玄賓主，謾逞鋒機。
直截無私，殊乖妙用。
設使四十九年，三百餘會。
琅函玉偈，海藏龍宮。
檢點將來，呼爲切脚。
儒門弟子無人識，碧眼胡僧笑點頭。
偈六十九首·其五三
作者：釋道寧
朝代：宋

毗盧影裏，般若光中。
互爲主伴，法界融通。
白雲片片，帝網重重。
形分萬派，月印寒空。
道人活計，古佛家風。
自他兼濟，無功之功。
高著眼，莫狐疑。
卷舒自在，今正是時。
路逢劍客須呈劍，不是詩人莫獻詩。
偈六十九首·其五九
作者：釋道寧
朝代：宋

永嘉一宿，道播寰區。
招扇隔江，法流四海。
乾坤未剖，誰是知音。
空劫已前，何人印可。
向上一路，千聖不傳。
透脫斯關，方能妙用。
慈雲靉靆，舒卷湘江。
不假風雷，滂沛甘澤。
三艸二木，并獲敷榮。
青山不鎖長飛勢，滄海合知來處高。
偈六十九首·其五二
作者：釋道寧
朝代：宋

此生西天，斯晨禁足。
依舊夜短晝長，是處山青水淥。
都來一個虛空，不用强生節目。
爭如攃手便歸來，六六元來三十六。
殷勤爲報道中人，戀著玄關即拘束。
偈六十九首·其五五
作者：釋道寧
朝代：宋

出家佛子，物外高流。
挈錫携缾，訪尋知識。
須是踏著自己穩實田地，方解茆菴石室折脚鐺兒。
煮粥煎茶，接待往來，隨家豐儉。
未到如斯境界，不可虛延歲月。
二六時中，收視返聽。
子細揣摩，是何面目。
偈六十九首·其五八
作者：釋道寧
朝代：宋

白藕峰前，纖塵不立。
報慈門下，水泄難通。
既是纖塵不立，水泄不通。
五葉一華分布後，寥寥千古散清風。
偈六十九首·其五六
作者：釋道寧
朝代：宋

曠劫洞然，孤光皎潔。
不涉功勳，是何時節。
布袋癡憨，豐干饒舌。
大悲千眼覓無蹤，體妙虛玄百非絕。
偈六十九首·其五四
作者：釋道寧
朝代：宋

雲容靉靆，舒卷長空。
乍雨乍晴，爲祥爲瑞。
敷榮萬物，積翠千山。
大事皎然，輝騰今古。
英靈衲子，使合知時。
懞懂禪人，云何話會。
數片白雲生宇宙，普天無處不垂陰。
偈六十九首·其六〇
作者：釋道寧
朝代：宋

全提密印，千聖迷蹤。
肘後靈符，三賢結舌。
平高就下，乃可宣揚。
略露風規，急須著眼。
雪峰父子，或舒或卷，今古無倫。
或抑或揚，凡聖罔測。
重關壁立，誰解流通。
龍向洞中銜雨出，鳳從花裏带香歸。
偈六十九首·其六一
作者：釋道寧
朝代：宋

從前日月，依舊山川。
瀉碧堆青，輝騰今古。
曾無間斷，豈有虧盈。
幾般雲色出峰頂，一樣泉聲落檻前。
偈六十九首·其六七
作者：釋道寧
朝代：宋

靈山瞬目，早是周遮。
良馬窺鞭，豈爲英俊。
巖間宴坐，天帝散花。
無說無聞，藏頭露影。
少林面壁，計較未成。
立雪斷肱，辜他衲子。
黄梅呈頌，勝負偏枯。
半夜傳衣，瞞人不少。
從上來事，合作麽生。
豈假人天衆前搖唇鼓舌，競銳爭鋒。
互立主賓，交參問答。
檢點將來，彌天過犯。
不因檀信方敲唱，爭見龍華會裏人。
偈六十九首·其六三
作者：釋道寧
朝代：宋

報慈一隔，佛祖命脈。
放去收來，聖凡罔測。
隔不隔，若爲陳。
擔取詩書歸舊隠，野花啼鳥一般春。
偈六十九首·其六二
作者：釋道寧
朝代：宋

歷歷分明，堂堂顯露。
師子翻身，象王回顧。
若能這裏會觀瞻，瞥轉玄關無別事。
偈六十九首·其六五
作者：釋道寧
朝代：宋

摩竭正令，未免崎嶇。
少室垂慈，早傷風骨。
腰囊挈錫，辜負平生。
煉行灰心，遞相鈍致。
爭似春雨晴，春山青。
白雲三片五片，黄鳥一聲兩聲。
千眼大悲看不足，王維雖巧畫難成。
直饒便恁麽，猶是涉途程。
人從卞州來，不得東京信。
偈六十九首·其六八
作者：釋道寧
朝代：宋

行脚高士，撥草瞻風。
未透目前關，難明心地印。
偈六十九首·其四〇
作者：釋道寧
朝代：宋

釋主拈花，强生枝節。
頭陀微笑，眼裏添塵。
目擊道存，翻成途轍。
隔江招扇，早涉崎嶇。
勸君不用鎸頑石，路上行人口似碑。
偈六十九首·其四七
作者：釋道寧
朝代：宋

靈山標榜，五指舒光。
少室真規，斷肱立雪。
塵中辨主，盤山蹤迹猶存。
杓柄舀來，象骨家風尚在。
流通密旨，建立法幢。
全藉高人，方能巨濟。
然後玄關大啟，四海一家。
任他六臂三頭，到此也應拱手。
須彌頂上非凡木，白藕峰前得處高。
偈六十九首·其四三
作者：釋道寧
朝代：宋

衲僧蹊徑，千眼莫窺。
鳥道無私，經行豈礙。
要關在手，通變剎那。
一味醍醐，莫嫌淡薄。
有時毗盧藏內，優缽華開。
嗅之不聞，是何境界。
靈山彷彿，少室依稀。
抖擻提撕，人天兼濟。
偈六十九首·其四九
作者：釋道寧
朝代：宋

正法眼藏，十聖那知。
祕密玄風，三賢罔測。
靈機湛寂，體妙希夷。
不落今時，豈該數量。
撈籠品類，陶鑄群情。
三世諸佛，異口同宣。
六代祖師，亞肩垂示。
琅函玉偈，徧滿龍宮。
海角天涯，潛敷奧義。
或瞻或禮，迥脫根塵。
若見若聞，俱成種智。
回光照徹，契本幽微。
印古印今，非前非後。
圓伊獨露，方號流通。
超出化門，是真常住。
衲僧孔竅，放過一著。
檀那分上，又且如何。
壽山隠隠侵雲際，福海滔滔似鏡平。
偈六十九首·其四二
作者：釋道寧
朝代：宋

著眼看，休比擬。
幾回拋向衆人前，八臂那吒提不起。
偈六十九首·其四八
作者：釋道寧
朝代：宋

全提正令，匝地風生。
把定要津，孰分優劣。
三玄料簡，未稱衲僧。
五位君臣，殊乖道體。
平實無事，誑謼閭閻。
入理深談，黏皮带骨。
纖毫不動，空劫已前。
數量難該，憑何話會。
幾回拋向衆人前，千眼大悲覷不見。
偈六十九首·其四六
作者：釋道寧
朝代：宋

金烏當午，文彩全彰。
玉兔沈輝，影像俱寂。
通同實際，一體無諸。
不落今時，識情罔測。
混融凡聖，佛眼難窺。
髑髏常干世界，鼻孔摩觸家風。
辯禪人五羊作丐寫師真求贊
作者：釋道寧
朝代：宋

非幻非真，僧繇難寫。
貌不驚人，權衡保社。
畫虎作貓，指馿爲馬。
月彩分輝，風清大夏。
五羊城裏舊知音，覿面相呈那辯也。
慇懃寄語莫狐疑，便是蔣山寧道者。
頌古二十八首·其一〇
作者：釋道川
朝代：宋

水中捉月，鏡裏尋頭。
刻舟求劍，騎牛覓牛。
空花陽焰，夢幻浮漚。
一筆勾斷，要休更休。
巴歌杜酒村田樂，不風流處也風流。
頌古二十八首·其一八
作者：釋道川
朝代：宋

罰錢出院，衆人皆見。
有理難伸，風流滿面。
直饒興化全提，未免令行一半。
這一半，明眼衲僧點檢看。
頌古二十八首·其二三
作者：釋道川
朝代：宋

師子咬人，狂狗逐塊。
三十里來方始悟，何似當初莫入去。
頌古二十八首·其二二
作者：釋道川
朝代：宋

語不邪，笑不來。
拙鋪設，巧安排。
猢猻將板拍，野老舞三臺。
頌古二十八首·其五
作者：釋道川
朝代：宋

七手八腳，神頭鬼面。
棒打不開，刀割不斷。
閻浮跳躑月千回，頭頭不離空王殿。
舉盤山示衆偈
作者：釋道平
朝代：宋

似地擎山，不知山之孤峻。
如石含玉，不知玉之無暇。
古人恁麽說話，大似抱賊叫屈。
普融門下，人人慷慨。
生擒虎兕，活捉獰龍。
眼裏著得須彌山，耳裏著得大海水。
不是向人誇伎倆，丈夫標致合如斯。
謁真如悟法述偈
作者：釋道平
朝代：宋

七顛八倒，業識忙忙。
螺江回首處，笑殺謝三郎。
偈三首·其三
作者：釋道昌
朝代：宋

與我相似，共爾無緣。
打翻藥銚，傾出爐煙。
還丹一粒分明在，流落人間是幾年。
自贊
作者：釋道昌
朝代：宋

丹青寫出，剩卻一箇。
竇入布衫，著著便破。
土面灰頭那畔行，水墨觀音解推磨。
頌古五十七首·其一
作者：釋道昌
朝代：宋

奴兒婢子，十生九死。
於裏不正，被外邊使。
縱饒開口便過頭，未免渾身輥泥水。
頌古五十七首·其一七
作者：釋道昌
朝代：宋

趙州石橋，只見略彴。
度驢度馬，應病與藥。
換步移身，在富全貧。
當頭如認著，東魯問西秦。
頌古五十七首·其一三
作者：釋道昌
朝代：宋

據款結案，得失過半。
盡力擔當，上船離岸。
無不指示汝，擎茶行食處。
聖解凡情不過來。
軒軒頭角起風雷。
頌古五十七首·其一二
作者：釋道昌
朝代：宋

馬前相撲，入交失腳。
不來外求，當面修削。
六合彼中身，分明舉似人。
到處世界總成就，脫略窼臼還滲漏。
頌古五十七首·其一五
作者：釋道昌
朝代：宋

至道無難，萬水千山。
唯嫌揀擇，鵠黑烏白。
纔有是非還護惜，不會不知全得力。
明白裏頭如放行，腰金猶頌青青麥。
頌古五十七首·其一六
作者：釋道昌
朝代：宋

天雷如鼓，云騰致雨。
雨霽雲收，新月一鈎。
至道無難，惟嫌揀擇。
五年分疏太隔脈，東海鯉魚多赤梢，南山大蟲有白額。
頌古五十七首·其一四
作者：釋道昌
朝代：宋

大悲許多手眼，如人夜摸枕子。
徧身通身起來，盡受奴驅婢使。
君不見認著牛跡裏，失卻大海水。
轉變未得時，依前有依倚。
歸去來，歸去來，拍天洪浪如浮埃。
頌古五十七首·其七
作者：釋道昌
朝代：宋

得因失有，是在非邊。
根源未斷，枝派相連。
不言言，口何在，轉得身來難下載。
一帆風過洞庭湖，對面須知已違背。
頌古五十七首·其三
作者：釋道昌
朝代：宋

水乳不分，菽麥難辨。
擔带病深，改移功淺。
十二時中不依倚，明見佛性有此理，漿水錢在草鞋裏。
頌古五十七首·其三〇
作者：釋道昌
朝代：宋

佛聲從他，認我碗鳴。
粗言歸第一義，自要看渠𡱰沸。
喚作一頭驢，正令生光輝。
趁手打得走無路，咭嘹舌頭何處歸。
頌古五十七首·其三一
作者：釋道昌
朝代：宋

有本無本，學益學損。
搬運不時，提起卻穩。
師子一滴迸六斛，驢乳散入別人屋。
業識茫茫辨出時，烏雞不在蘆花宿。
頌古五十七首·其三七
作者：釋道昌
朝代：宋

當言不避截舌，當爐不避猛火。
趁手作得家生，到老自能穩坐。
水深杓柄長，舀水洗頭剃。
雪峰刀上眼忽開，琉璃殿裏無關閉。
頌古五十七首·其三二
作者：釋道昌
朝代：宋

法身說法，肉眼看物。
在智如愚，大辯如訥。
拈起生簸箕別處舂，推出枕子露眠床，劍刃上事放毫光。
頌古五十七首·其三八
作者：釋道昌
朝代：宋

巨岳塵飛，蟭螟生兒。
兒落塵裏，如錐錐泥。
燒火救火，閉門開門。
拋柴家醜外頭見，萬象森羅一口吞。
頌古五十七首·其二〇
作者：釋道昌
朝代：宋

無位真人，處處獻新。
攔胸扭住，不落主賓。
乾屎橛，乾屎橛，三人證龜作箇鼈。
頌古五十七首·其二一
作者：釋道昌
朝代：宋

出頭露角，指點方見。
見處不留，分定鍼線。
下床扭住纔擬議，拓開一掌佛法意。
脊背汗流喚得回，白蓮花向半天開。
頌古五十七首·其二七
作者：釋道昌
朝代：宋

水到渠成，風行草偃。
類之不齊，睹之難面。
誰信崖頽石裂時，黄金白銀如糞泥。
頌古五十七首·其二九
作者：釋道昌
朝代：宋

說明道白，埋塵混垢。
變化有由，敗露不走。
誰知暗裏骨橫抽，要在轟轟霹靂手。
頌古五十七首·其二八
作者：釋道昌
朝代：宋

逆放順收，將寡敵衆。
隱顯同途，得失共用。
針針相似不外來。
同行語話要分開。
自從大地火發後，古廟香爐不著灰。
頌古五十七首·其二六
作者：釋道昌
朝代：宋

南陽師，肌骨好。
洞山價，也難討。
溈山翁，雲巖老。
重注破，成鼓倒。
分明行官路，不覺入荒草。
葛藤因此到而今，業識茫茫何日了。
頌古五十七首·其二四
作者：釋道昌
朝代：宋

來機深辨，有舒有卷。
移卻案山，重添鍼線。
千年田，八百主，直下承當還莽鹵。
郎當屋舍沒人修，片瓦根椽誰去豎。
君不見甜瓜徹蒂甜，苦瓠連根苦。
頌古五十七首·其五
作者：釋道昌
朝代：宋

活中死眼，無作有用。
方寸不移，十方獨弄。
巧拙不到處，鹽官有出身。
親言出親口，雞犬鬧比鄰。
頌古五十七首·其五〇
作者：釋道昌
朝代：宋

塵塵三昧，缽飯桶水。
雲門眼中，者僧身裏。
捏合起來無處藏，𡎺著磕著埋沒你。
頌古五十七首·其五一
作者：釋道昌
朝代：宋

盡卻命根，方可關門。
一挨一拶，電湧雷奔。
佛法水中月，耳裏眼裏說。
差之毫釐，失之千里，南北東西知幾幾。
頌古五十七首·其五七
作者：釋道昌
朝代：宋

絕消息處捉來，有形影中走卻。
只因懶問兒孫，要把襕衫反著。
坐久成勞，位次已高。
起時失卻人天相，無限行人認白毫。
頌古五十七首·其五三
作者：釋道昌
朝代：宋

將成之山，不進一簣。
老倒雲門，坐而獲利。
釣鼇釣鯨手段高，慣曾下海涉波濤。
緩放急收自得便，浮家泛宅何飄飄。
頌古五十七首·其五二
作者：釋道昌
朝代：宋

被裏出指，水中露觜。
屈指眼開，搖觜身起。
藥病不相治，何須盡大地。
反笑老雲門，失卻娘生鼻。
頌古五十七首·其六
作者：釋道昌
朝代：宋

是兩頭語，未出泥水。
非兩頭語，依前自死。
振錫卓然，白日青天。
風力還他敗壞時，漫天大網生光輝。
頌古五十七首·其四〇
作者：釋道昌
朝代：宋

迅雷不及掩耳，下樁要在急水。
水深樁腳若長，耳畔雷聲四起。
拈起拄杖爲他中下，上上人來放過不打。
秦人一入桃花源，子孫千世爲神仙。
頌古五十七首·其四七
作者：釋道昌
朝代：宋

明頭便打，暗裏閃過。
盡底活時，死中要坐。
門外簷間雨滴聲，衆生顛倒逐迷情。
可憐洎不迷己處，出得身來體未明。
頌古五十七首·其四三
作者：釋道昌
朝代：宋

趁水泛船，隨泥作佛。
船行佛成，水泥不物。
有拄杖兮與拄杖，船中輕蕩槳。
無拄杖兮奪拄杖，佛面巧出相。
好手芭蕉眼不開，塞壑填溝何處來。
頌古五十七首·其四九
作者：釋道昌
朝代：宋

撲落非他，安排不多。
蓋覆自在，隱顯包羅。
擡頭失卻舊時路，拈篙便上別人渡。
轉易作難，拔貧成富，千人萬人恁麽去。
頌古五十七首·其四二
作者：釋道昌
朝代：宋

千里萬里，不著便處卻能回，閉了方丈依前來。
雙收雙放，半合半開。
主賓全體用，石女老黄梅。
頌古五十七首·其四五
作者：釋道昌
朝代：宋

撞牆撞壁，曲不藏直。
摘葉拈花，與儉寧奢。
羅漢有三毒，如來有二語。
聾人爭得聞，依舊喫茶去。
保福老，保福老，鐵眼銅睛還失了。
頌古五十七首·其四八
作者：釋道昌
朝代：宋

針頭削鐵，牛背拔毛。
多將少使，冷作熱燒。
直上法堂便下去，觸忤和尚重解註。
知是般事休便休，茫茫塞壑與填溝。
頌古四首·其四
作者：釋道昌
朝代：宋

慣行私路，乍赴公筵。
幞頭腳短，腰带夸圓。
不是伴郎來勸酒，誤他年少覓青氈。
偈頌五十一首·其一七
作者：釋道沖
朝代：宋

枯木龍吟，一切音響俱絕。
髑髏眼活，一切色相皆空。
覷著即瞎，聽著即聾。
堪笑觀音大士，無端也證圓通。
偈頌五十一首·其一六
作者：釋道沖
朝代：宋

方丈屋損，寢處不得。
常住乏糧，著衆不得。
舊逋積如海，無錢還不得。
大道在目前，有口說不得。
若人透此四重關，堪與諸方爲軌則。
趙州親見老南泉，觀音院裏有彌勒。
偈頌五十一首·其三〇
作者：釋道沖
朝代：宋

一徑直，二周遮。
遼天射飛鶚，平地摝魚蝦。
堪笑秘魔巖不會，見人一味只擎叉。
偈頌五十一首·其三一
作者：釋道沖
朝代：宋

從上佛祖無法與人傳，後代兒孫會得是障礙。
礙不礙，竹山鐵鷂刺天飛，笑倒明州憨布袋。
偈頌五十一首·其三三
作者：釋道沖
朝代：宋

正法眼，破沙盆。
貴時傾國不換，賤時不直分文。
不作貴，不作賤。
分付石溪老子，共結佛祖深冤。
偈頌五十一首·其三二
作者：釋道沖
朝代：宋

面皮擘破，喝散鍾山之雲。
拄杖橫挑，窮盡天台之境。
玲瓏巖下忽相逢，一笑令人發深省。
偈頌五十一首·其三八
作者：釋道沖
朝代：宋

釋迦出世拏空塞空，達磨西來將錯就錯。
带累後代兒孫，一例隨處卜度。
休卜度，四海浪平，百川潮落。
偈頌五十一首·其三六
作者：釋道沖
朝代：宋

祕魔擎杈，趙州喫茶。
禾山打皷，歸宗斬蛇。
慣釣鯨鯢沉巨浸，却嗟蛙步𩥇泥沙。
偈頌五十一首·其三四
作者：釋道沖
朝代：宋

圓覺伽藍，塵塵有路。
坐斷去來，頓空今古。
那裏十三，這邊十五，後先不差毫髮許。
可笑黄面瞿曇，至今不知落處。
偈頌五十一首·其二
作者：釋道沖
朝代：宋

孰名爲佛，禮者是誰。
設或未辨端倪，看四稜塌地。
偈頌五十一首·其二三
作者：釋道沖
朝代：宋

衲僧家，不著佛求，不著法求。
然雖如是，在佗煙焰裏，爭敢不低頭。
偈頌五十一首·其二二
作者：釋道沖
朝代：宋

佛高一丈，魔高一丈。
月落寒潭，雲生碧嶂。
不識慈氏如來，喚作布袋和尚。
偈頌五十一首·其二五
作者：釋道沖
朝代：宋

天童用底，來育王用不著。
育王用底，歸天童用不著。
用不著處用有餘，一箭雙鵰隨手落。
偈頌五十一首·其二八
作者：釋道沖
朝代：宋

有一物，名不得，狀不得，取不得，捨不得。
突出天童拄杖頭，倒用橫拈無軌則。
戳瞎達磨鬼眼睛，靠倒臨濟白拈賊。
偈頌五十一首·其二四
作者：釋道沖
朝代：宋

德山棒如雨點，一棒棒痛徹骨髓。
臨濟喝似雷奔，一喝喝轟破髑髏。
偈頌五十一首·其五一
作者：釋道沖
朝代：宋

五日風，十日雨。
君聖臣賢，歌謠滿路。
偈頌五十一首·其八
作者：釋道沖
朝代：宋

要入此門，初無方便。
須是諸人，脚尖具眼。
苟或未然，客情步步隨人轉。
偈頌五十一首·其六
作者：釋道沖
朝代：宋

凡所有相，皆是虛妄。
懷州牛喫禾，益州馬腹脹。
若見諸相非相，即見如來。
一切難捨，無過己財。
偈頌五十一首·其四
作者：釋道沖
朝代：宋

十字街頭，有條活路。
沒量大人，不知落處。
無落處，擬欲追蹤，西天此土。
偈頌五十一首·其四〇
作者：釋道沖
朝代：宋

此門深固幽遠，無人能到。
如能到，脚頭脚底長安道。
偈頌五十一首·其四七
作者：釋道沖
朝代：宋

國王大臣，有力檀那。
以佛爲心，助佛揚化。
靈山一會儼然存，正法眼藏增高價。
偈頌五十一首·其四五
作者：釋道沖
朝代：宋

佛佛是何物，天上人間遭誑惑。
不辭禮拜燒香，只向這裏雪屈。
偈頌五十一首·其四八
作者：釋道沖
朝代：宋

若論此事，青天白日。
情與無情，俱無得失，自是諸人不委悉。
山僧住持事繁，也要爲人拈出，今朝十一月初一。
偈頌五十一首·其四四
作者：釋道沖
朝代：宋

天無門，地無戶，可中自有凌霄路。
普請諸人，進這一步。
出山相
作者：釋道沖
朝代：宋

天上星，眼中睛。
星無悟人之意，睛無矚物之情。
以理而會，自誠而明，究竟何曾有道成。
曹源和尚讚·其一
作者：釋道沖
朝代：宋

遭密庵駡，恨入骨髓。
此恨難忘，充塞天地。
四海五湖無處避，能有幾人著它底。
著它底，冤冤相報無窮已。
曹源和尚讚·其二
作者：釋道沖
朝代：宋

父曹源，祖密庵。
碧落碑，無贋本。
破沙盆，正法眼。
清廟瑟有遺音，坐者立者，以心印心。
不肖之子，作如是讚。
非特旌於往古，亦乃詔於來今。
達磨大師讚·其一
作者：釋道沖
朝代：宋

楊子江心，波濤鼎沸。
一葦可航，如履平地。
蓋亦暫時之游戲，豈足以盡此老十萬里西來之本意。
達磨大師讚·其二
作者：釋道沖
朝代：宋

人皆有心，人皆作佛。
胡爲西來，遞相誑惑。
心在何處，佛是何物。
带累神光無處尋，後代兒孫廝淈𣸩。
頌古六首·其六
作者：釋道沖
朝代：宋

到與不到，一得一失。
不是砒霜，便是石蜜。
舌端無眼如何喫，侍者剛要詢端的。
莫怪同坑無異土，閃電未收轟霹靂。
影壁自贊
作者：釋道濟
朝代：宋

面黄以蠟，骨瘦如柴。
這般模樣，只好投齋。
也有些兒差異，說禪不用安排。
真像沈提點求贊
作者：釋道濟
朝代：宋

遠看不是，近看不像。
費盡許多工夫，畫出這般模樣。
眉如掃箒，一張大口。
不會非言，只會喫酒。
看看白頭，常常赤脚。
有色無心，有染無著。
醉眠不管江海波，渾身藍縷害風魔。
桃花柳葉無心戀，月白風清笑與歌。
倒騎馿子歸天嶺，釣月耕雲自琢磨。
雨傘
作者：釋道濟
朝代：宋

一竿翠竹，巧匠批欒。
條條有眼，節節皆穿。
四大假合，柄在人手。
歸家放下，並不爭先。
直饒甕瀉盆傾下，一搭權爲不漏天。
偈頌二十五首·其一〇
作者：釋道璨
朝代：宋

百不知，百不會，喫飽飯，熟打睡。
要得剋期，取燈取燈，如是三昧。
偈頌二十五首·其一一
作者：釋道璨
朝代：宋

如來禪，祖師意。
兒啼子哭，雞鳴犬吠。
是汝諸人，瞥地也未。
偈頌二十五首·其一五
作者：釋道璨
朝代：宋

溪東是國王水草，溪西是國王水草。
隨分納些些，佛法休尋討。
堪笑水潦和尚，枉被馬師踏倒。
薦福與麽告報，猶較王老師一線道。
偈頌二十五首·其三
作者：釋道璨
朝代：宋

趺坐疊足，問訊起手。
眼若透青，一見便了。
更待說心說性，山僧未曾問人借得口。
偈頌二十五首·其二五
作者：釋道璨
朝代：宋

雨不來，旱彌烈。
草木枯，金石裂。
江流斷，井泉竭。
盡大地，生意絕。
東湖上，乾坤別。
最清凉，無惱熱。
優曇花正開，清香來不徹。
偈頌二十五首·其五
作者：釋道璨
朝代：宋

靜處具足閙中境界，閙處顯示靜中消息。
達磨面壁少林，普化摇鈴閙市。
皆是眼觀東南，意在西北。
若是向上巴鼻，畢竟何曾會得。
偈頌二十五首·其六
作者：釋道璨
朝代：宋

今日雨，明日雨。
春流岸岸深，屋漏無乾處。
魯公亭上望番城，祇有湖水無行路。
偈頌二十五首·其四
作者：釋道璨
朝代：宋

風蕭蕭，雨蕭蕭。
天高地厚，水闊山遥。
達磨大師無端遊梁歷魏，二祖大師平白失了一臂。
水潦和尚不合喫馬師一踏，天下大禪佛枉自喫了四藤條，說著令人恨不消。
偈頌十二首·其一一
作者：釋道璨
朝代：宋

一冬不雨，一春不雨。
九土皆焦枯，天高叫無路。
開先拄杖子忽然變作空行龍王，油然起雲霈然洪澍。
直得枯者榮甲者拆萌者吐，發機須是千鈞弩。
偈頌十二首·其一二
作者：釋道璨
朝代：宋

肥不剩肉，瘦不露骨。
動地放光明，眼睛烏律律。
偈頌十二首·其三
作者：釋道璨
朝代：宋

報恩門庭，別無道理。
長連牀上，大衆努觜。
本無佛法可商量，亦不坐在鬼窟裏。
驀然洗面摸著鼻，便知得飯元是米。
更若遲遲疑疑，白雲千里萬里。
偈頌十二首·其九
作者：釋道璨
朝代：宋

天下老隠山，醜怪百千狀。
不依本分說禪，一向橫拈豎放。
有時放夜市於蟭螟眼中，有時駕鐵船於須彌頂上。
有時倒騎駿馬驟高樓，有時輕引藕絲牽大象。
證鱉成龜，喚三作兩。
黑豆換人眼睛，偏做遮般伎倆。
偈頌十二首·其二
作者：釋道璨
朝代：宋

五日風，十日雨。
江面不驚，邊烽不舉。
眼前漸見太平，耳畔多聞好雨。
山人只管看青山，有口不須吞佛祖。
偈頌十二首·其六
作者：釋道璨
朝代：宋

今日則有，明日則無。
天何高，地何極。
謂吾滅度，謂吾不滅度。
一箇死屍，許多狼藉。
我觀靈山百萬大衆，惟波旬却有丈夫氣息，面赤不如語直。
偈頌十二首·其四
作者：釋道璨
朝代：宋

擾擾匆匆，晨雞暮鐘。
喚冬作夏，喚夏作冬。
一線短長誰管得，雪霜盡處是春風。
偈頌十二首·其四
作者：釋道璨
朝代：宋

風和日暖，牡丹生卵。
露柱吹笙，燈籠拍版。
城上遊人，三杯兩盞。
報恩禪和，努觜不管。
一念不生，前後際斷。
踢倒鞏縣茶瓶，打破饒州瓷碗。
偈頌十八首·其一〇
作者：釋道璨
朝代：宋

閙浩浩，閑寂寂。
不動一絲頭，如對萬人敵。
惺惺直是惺惺，歷歷直是歷歷。
捉象亦全其力，捉兔亦全其力。
偈頌十八首·其一一
作者：釋道璨
朝代：宋

符不書，藥不採。
起死禁不祥，幸有這箇在。
滿院薰風夏日長，人在藕花香世界。
偈頌十八首·其一二
作者：釋道璨
朝代：宋

秋深夜長，露寒月皎。
鐘聲短底短長底長，蟲聲大底大小底小。
山僧聞得，展轉反側，不寐到曉。
一片祖師心，狼藉知多少。
偈頌十八首·其一六
作者：釋道璨
朝代：宋

道在目前，全無罅縫。
左之右之，百發百中。
是風動，是旛動。
偈頌十八首·其一四
作者：釋道璨
朝代：宋

江月照，松風吹，永夜清宵何所爲。
偈頌十八首·其七
作者：釋道璨
朝代：宋

寒一上，熱一上。
普通年事只在，于今更無三般兩樣。
偈頌十八首·其六
作者：釋道璨
朝代：宋

即心即佛，山無重數。
非心非佛，水無重數。
不是心不是佛，白雲又無重數。
薦福恁麽告報，灞陵橋上望西川。
偈頌十八首·其四
作者：釋道璨
朝代：宋

雲門放洞山三頓棒，黄蘗打臨濟三頓棒。
減竈添兵，傷鹽費醤。
一不成單，二不成兩。
多少蘆花對蓼紅，時人只看絲綸上。
又
作者：釋道璨
朝代：宋

明皎皎，暗昏昏。
未曾舉首，爍破面門。
若更停機停思，苦哉彌勒世尊。
呂洞賓讚
作者：釋道璨
朝代：宋

提起絛頭，垂下衣袖。
信脚闊步行，親見黄龍後。
臨濟讚
作者：釋道璨
朝代：宋

開眼受睦州廝瞞，甘心喫黄蘗痛棒。
握定拳以當平熱生，除一喝別無伎倆。
何曾夢見無位真人，剛要滅却正法眼藏。
見人家則盡情藉沒，併與性命一時掃蕩。
不可聞名，如何近傍。
自有佛法以至于今，少曾見有箇樣，不覩是底和尚。
自讚·其一
作者：釋道璨
朝代：宋

頭小面狹，眼橫鼻直。
難親易忘，易見難識。
剛道笑翁手脚緩慢，無準癡絕，尺寸短窄。
視秦山喬嶽不過一拳，視長江大河不過一滴。
西天此土要橫行，有祖以來無此僧。
觀音讚
作者：釋道璨
朝代：宋

聲以眼聞，色以耳見。
下與衆生同一悲仰，上與諸佛同一悲願。
大海枯，磐石爛，我此大心方了辦。
偈頌二十二首·其一
作者：釋道生
朝代：宋

佛法二字，人人知有。
狼毒砒霜，那容下口。
直饒透出威音前，也是癡狂外邊走。
偈頌二十二首·其一一
作者：釋道生
朝代：宋

聽著則聾，覷著則瞎。
靠倒達磨老臊胡，打殺臨濟白拈賊。
偈頌二十二首·其一二
作者：釋道生
朝代：宋

衲僧門下，三月一結。
把斷要津，聖凡路絕。
一夜簷頭雨滴聲，剛把真機俱漏泄，切忌守著繫馿橛。
偈頌二十二首·其一八
作者：釋道生
朝代：宋

月生一，拶倒銀山并鐵壁。
月生二，土宿騎牛穿閙市。
月生三，屋頭幽鳥語喃喃。
不是葛藤露布，亦非入理深談。
偈頌二十二首·其二
作者：釋道生
朝代：宋

今朝八月十五，天色半陰半雨。
幾多門外遊人，不覩月圓當戶。
也好笑，又堪嗟。
爭似西湖寺裏一隊古佛，參退歸堂喫茶。
偈頌二十二首·其八
作者：釋道生
朝代：宋

三月既望，惠風和暢。
龜峰擂鼓陞堂，雲集五湖龍象。
人人鼻孔遼天，好箇西來榜樣。
讚密庵禪師
作者：釋道生
朝代：宋

狼毒肝腸，生鐵面具。
滿口鄉談，唱喏破句。
滅臨濟正宗，起東山門戶。
恁麽出世爲人，未免秤鎚蘸醋。
偈五首·其一
作者：釋道行
朝代：宋

會即便會，玉本無暇。
若言不會，碓觜生花。
試問九年面壁，何如大會拈華。
南明恁麽商確，也是順風潵沙。
偈五首·其三
作者：釋道行
朝代：宋

通身是口，說得一半。
通身是眼，用得一橛。
用不到處說有餘，說不到處用無盡。
所以道，當用無說，當說無用。
用說同時，用說不同時。
諸人若也擬議，西峰在你腳底。
偈五首·其二
作者：釋道行
朝代：宋

雲籠嶽頂，百鳥無聲。
月隱寒潭，龍珠自耀。
直得石梁忽然大悟，石洞頓爾心休。
虛空開口作證，溪北石僧點頭。
諸人總在這裏瞌睡，笑殺陝府鐵牛。
偈五首·其五
作者：釋道行
朝代：宋

黄梅雨，麥秋寒。
恁麽會，太無端。
時節因緣佛性義，大都須是髑髏乾。
偈五首·其四
作者：釋道行
朝代：宋

句亦剗，意亦剗，絕毫絕釐處，如山如嶽。
句亦到，意亦到，如山如嶽處，絕毫絕釐。
偈十首·其一
作者：釋道行
朝代：宋

動則萬丈懸崖，不動則當處沈埋。
千重萬重關鎖，一鎚當面擊開。
伎死禪和無數，依前似鴨聞雷。
偈十首·其三
作者：釋道行
朝代：宋

正宗法眼，歷古昭彰。
大因因緣，此時成現。
迅機掣電處密密綿綿，綿綿密密中迅機掣電。
更問如之若何，我面何殊佛面。
偈十首·其四
作者：釋道行
朝代：宋

金烏急，玉兔速，天上星兮地下要。
衲僧要透祖師關，勸君拈卻面前大案山，自然會得五祖把火入牛欄。
頌古五首·其四
作者：釋道行
朝代：宋

金不博金，水上洗水。
二祖腦後露腮，達磨當門無齒。
頌古十七首·其二
作者：釋道行
朝代：宋

落葉歸根，鐵牛當路。
來時無口，索鹽得醋。
金槌不動落群機，列聖叢中第六祖。
偈
作者：釋道顔
朝代：宋

坐佛牀，斫佛腳，不敬東家孔夫子，卻向他鄉習禮樂。
偈七首·其一
作者：釋道顔
朝代：宋

一葉落，天下秋。
一塵起，大地收。
鳥窠吹布毛，便有人悟去。
今時學者，爲甚麽卻不識自己。
偈七首·其七
作者：釋道顔
朝代：宋

一塵起，大地收。
一葉落，天下秋。
甲巳之年丙作首，乙庚之歲戊爲頭。
偈七首·其三
作者：釋道顔
朝代：宋

一滴滴水，一滴滴凍。
天寒人寒，風動幡動。
雲門扇子勃跳上三十三天，築著帝釋鼻孔。
東海鯉魚打一棒，雨似盆傾，不出諸人十二時中尋常受用。
偈七首·其二
作者：釋道顔
朝代：宋

仲冬巖寒，三界無安。
富者快樂，貧者饑寒。
不識玄旨，錯認定盤。
牛頭安尾上，北斗面南看。
偈七首·其六
作者：釋道顔
朝代：宋

向上一竅，八面玲瓏。
覿面一機，全身擔荷。
是則金鍮難掩，非則玉石俱焚。
擬議不來，銀山粉碎。
總不恁麽，又且如何。
是非不掛娘生口，自有旁人話短長。
自贊·其一
作者：釋道顔
朝代：宋

來自三川，應緣兩浙。
肩擔華木瓜重擔，肚束馬簸箕三篾。
飯齩鐵釘，羹煮木札。
要是圓悟見兒孫，喪卻楊歧家法。
奸漢多疑，黠兒落節。
自贊·其二
作者：釋道顔
朝代：宋

即真非真，是相非相。
龜毛拂子，兔角拄杖。
自歌自舞，獨吹獨唱。
認得師姑是女兒，誌公不是閑和尚。
頌古·其一〇二
作者：釋道顔
朝代：宋

韶陽一鑒，生鐵餕餡。
直下咬破，咦！莫怪相賺。
頌古·其一四
作者：釋道顔
朝代：宋

心不是佛，智不是道。
青山白雲，落花芳草。
若是靈利阿師，終不回頭轉腦。
頌古二十首·其一八
作者：釋道顔
朝代：宋

聞剗除露布葛藤，不用之乎者也。
饒君句下精通，未免喚驢作馬。
偈
作者：釋達珠
朝代：宋

聖賢不分，古今惟一。
可謂火就燥，水流濕。
鑿井而飲，耕田而食。
東村王老去不歸，紛紛黄葉空狼籍。
頌古五首·其四
作者：釋達觀
朝代：宋

良玉不雕，美言不文。
烟村三月裏，別是一家春。
令僧把衲
作者：釋重顯
朝代：宋

七八既難，直須教透。
來不在前，去不在後。
麤細自看，緊緩相就。
一日圓成呈似君，想得諸方未知有。
僧問四賓主因而有頌頌之·其一
作者：釋重顯
朝代：宋

如何是賓中賓。
云滿面埃塵，又曰噫。
僧問四賓主因而有頌頌之·其三
作者：釋重顯
朝代：宋

如何是賓中主。
云兆分其五，又曰引。
僧問四賓主因而有頌頌之·其五
作者：釋重顯
朝代：宋

如何是主中賓。
云月带重輪，又曰收。
僧问四宾主因而有颂颂之·其七
作者：釋重顯
朝代：宋

如何是主中主。
云大千捏聚，又曰掲。
因事示衆
作者：釋重顯
朝代：宋

石本落落，玉自碌碌。
古之今之，一何𧬊速。
師子不咬麒麟，猛虎不食伏肉。
君不見洞庭孤島煙浪深，木馬追風有人識。
孤運銘
作者：釋重顯
朝代：宋

雲根石壙，容身待老。
南來北來，閑且尋討。
五葉一花兮堪對誰，寥寥萬古兮空知有。
秋日送僧
作者：釋重顯
朝代：宋

邊雁影邪，寒蟬聲速。
乘時毳流，遠别巖谷。
林驚一葉兮微風觸袖，水肅百川兮片月在目。
因憶象骨老師曾送人，行行不謂抽金鏃。
至人不器
作者：釋重顯
朝代：宋

誰當機，舉不賺，亦還稀。
摧殘峭峻，銷爍玄微。
重關曾巨闢，作者未同歸。
玉兔乍圓乍缺，金烏似飛不飛。
盧老不知何處去，白雲流水共依依。
送僧
作者：釋重顯
朝代：宋

古之别，今之别，目對春江倚寥泬。
三樹兩樹啼斷猿，千峰萬峰落殘雪。
花濛濛，雨濛濛，坤維步步生清風。
送僧
作者：釋重顯
朝代：宋

古藤枝，寒索索。
方倚靠，又拈却。
海闊天遙非等閑，風前曾共孤雲約。
送僧之石梁
作者：釋重顯
朝代：宋

萬卉流芳，不知春力。
巖畔澗下，蹙紅皺碧。
乘興復誰同，孤蹤遠讎敵。
君不見五百聖者導雄機，靈峰晦育深無極。
寒山老，寒山老，隨沈跡，迢迢此去須尋覓。
花落花開獨望時，記取白雲抱幽石。
送僧歸靈隱
作者：釋重顯
朝代：宋

白雲無羈，泠淡清奇。
雪格未可，鶴態還卑。
垂天沃日兮似結不結，爲雨從龍兮後期必期。
噫，悠悠忽爾春風吹，南北東西唯我知，誰知菡萏峰前布影時。
送實山主
作者：釋重顯
朝代：宋

野水春山，風光極目。
千里萬里，太遲太速。
絕域澄澄兮非犀炬可照，希聲杳杳兮非鳳膠可續。
葉落花開知不知，人天景行爲高躅。
送小師元哲
作者：釋重顯
朝代：宋

老盧之子，四三二一。
將欲振飛，卷比叢室。
松凌霜兮運青，水带巖兮流急。
南北東西，雲開見日。
送小師元楚
作者：釋重顯
朝代：宋

道之冥機，一何相守。
汝競光陰，我親蒲柳。
毋厚弁之奪席，毋薄愚之誦箒。
深思彼伐木丁丁之聲，照古照今兮宜善求友。
送小師元賁
作者：釋重顯
朝代：宋

愧爾求師，爲吾弟子。
學雖無聞，道亦可擬。
平飛辯月，照復流水。
斯意斯言兮如不忘，行行𩖼𩖼兮步蘭芷。
送廣教專使
作者：釋重顯
朝代：宋

峨峨石頭，使乎讓祖。
已之匪存，聖之奚慕。
或妄以山，或索云斧。
音耗不通兮清源派分，吾斯語兮詎可論古。
送德隆山主
作者：釋重顯
朝代：宋

霜葉凋殘，巖風凜寒。
彼之禪老，忽下崇巒。
衲有雲兮曾卷未卷，琴無絃兮解彈不彈。
迢迢既行，宜聼斯語。
明暗路岐，生死洲渚。
而今而後知不知，頺綱委地憑誰舉。
送惠儔禪者
作者：釋重顯
朝代：宋

少林風規，何太蕭灑。
籠古罩今，睥真睨假。
誰云發機射虎，自笑品類觀馬。
劍客茫茫不要呈，甑人往往須擒下。
儔禪儔禫，崢嶸象駕。
送惠文禪者
作者：釋重顯
朝代：宋

正法眼，絕塵沙。
二三四七，水月空花。
千燈續焰曾間，五葉分披未葩。
君不見卷蓆百丈，掩耳丹霞。
龍行虎步爭孤立，盡同雲雨去無涯。
文禪文禪，騰煥吾家。
送文佶歸廬岳
作者：釋重顯
朝代：宋

春色未深，興無遲早。
瓶謝九江，峰尋五老。
到日攀蘿獨上時，依依莫忘海山腦。
送清杲禪者
作者：釋重顯
朝代：宋

春雨濛濛，春風𩖼𩖼。
動兮靜兮，匪待時出。
雲霞閑澹作性，金鐡冷落爲骨。
知我者謂我高蹈世表，不知我者謂我下視塵窟。
道恣隨方，情融羈鎖。
紫栗一尋，青山萬朵。
行行思古人之言，無可不可，南北東西但唯我。
送清演禪者
作者：釋重顯
朝代：宋

我年老大，心力衰微。
贈别無語，冥同振飛。
因思古之送人有言，吾不知其殊途同歸。
獨愛新豐，曲騰清輝。
寸草不生千萬里，出門春色共依依。
送澄禪者
作者：釋重顯
朝代：宋

春色依依，襲爾原草。
春風浩浩，拂我窗牖。
念此分飛，贈無瓊玖。
片片亂飄巖上梅，條條縱舞溪邊柳。
澄禪澄禪聽斯言，古也今也行路難。
知之者石火星流未急，不知者龍驥步驟曾寛。
看看，孰云平地起波瀾。
送繼寶禪者
作者：釋重顯
朝代：宋

寶非寶，日杲杲。
上上機，無處討。
赤水求來何太狂，荆山覓得苦相惱。
不惱不狂排夜光，險惡道中爲津梁。
送道成禪者
作者：釋重顯
朝代：宋

曹溪流，非止水。
一點忽來，千波自起。
直須釣鼇釣鯨，莫問得皮得髓。
君不見石頭有言兮，聖不慕他，靈不在己。
成禪成禪，誰家之子。
送遠塵禪者
作者：釋重顯
朝代：宋

衲卷殘雲，風高絕鄰。
倚天照雪，堪抗要津。
八紘極目兮春山若黛，九野縱步兮汀草如茵。
三十四老未輕識，澟然方外奚相親。
送重郜禪者
作者：釋重顯
朝代：宋

春雨如膏，春雲如鶴。
忽此忽彼，乍休乍作。
枯荄離離，維風太遲。
幽石片片，遼空亦危。
一花五葉兮不相似，獨孤明兮還自知。
還自知，歷魏游梁徒爾爲。
送雲禪德
作者：釋重顯
朝代：宋

古之送人，言作懷寶。
我慚老病，困乏辭藻。
熊嶺迢迢兮曾立夜雪，謝池依依兮笑生春草。
頭角麟龍安可論，清風步步應相討。
頌一百則·其一
作者：釋重顯
朝代：宋

聖諦廓然，何當辨的。
對朕者誰，還云不識。
因茲暗渡江，豈象生深棘。
闔國人追不再來，千古萬古空相憶。
休相憶，清風匝地有何極。
頌一百則·其一〇二
作者：釋重顯
朝代：宋

要平不平，大巧若拙。
或指或掌，倚天照雪。
大冶兮磨礱不下，良工兮拂拭未歇。
別別，珊瑚枝枝撐著月。
頌一百則·其一三
作者：釋重顯
朝代：宋

老新開，端的別，解道銀碗裏盛雪。
九十六箇應自知，不知卻問天邊月。
提婆宗，提婆宗，赤幡之下起清風。
頌一百則·其一八
作者：釋重顯
朝代：宋

無縫塔，見還難，澄潭不許蒼龍蟠。
層落落，影團團，千古萬古與人看。
頌一百則·其七六
作者：釋重顯
朝代：宋

藏頭白，海頭黑，明眼衲僧會不得。
馬駒踏殺天下人，臨際者是白拈賊。
離四句，絕百非，天上人間唯我知。
頌一百則·其三一
作者：釋重顯
朝代：宋

鎮州出大蘿蔔，天下衲僧取則。
只知自古至今，爭辨鵠白烏黑。
賊賊，衲僧鼻孔曾拈得。
頌一百則·其三二
作者：釋重顯
朝代：宋

此錯彼錯，切忌拈卻。
四海浪平，百川潮落。
古策風高十二門，門門有路空蕭索。
非蕭索，作者好求無病藥。
頌一百則·其三五
作者：釋重顯
朝代：宋

出草入草，誰解尋討。
白雲重重，紅日杲杲。
左顧無暇，右眄已老。
君不見寒山子，行太早。
十年歸不得，忘卻來時道。
頌一百則·其三八
作者：釋重顯
朝代：宋

三界無法，何處求心。
白雲爲蓋，流泉作琴。
一曲兩曲無人會，雨過夜堂秋水深。
頌一百則·其九二
作者：釋重顯
朝代：宋

盲聾音啞，杳絕機宜。
天上天下，堪笑堪悲。
離朱不辨正色，師曠豈識玄絲。
爭如獨坐虛窗下，葉落花開自有時。
頌一百則·其九六
作者：釋重顯
朝代：宋

頭兮第一，第二臥龍。
不鑒止水，無處有月。
波澄有處，無風浪起。
稜禪客，稜禪客，三月禹門遭點額。
頌一百則·其二
作者：釋重顯
朝代：宋

至道無難，言端語端。
一有多種，二無兩般。
天際日上月下，檻前山深水寒。
髑髏識盡喜何立，枯木龍吟消未乾。
難難，揀擇明白君自看。
頌一百則·其二八
作者：釋重顯
朝代：宋

問既有宗，答亦攸同。
三句可辨，一鏃遼空。
大野兮涼飇颯颯，長天兮疏雨濛濛。
君不見少林久坐未歸客，靜依熊耳一叢叢。
頌一百則·其五〇
作者：釋重顯
朝代：宋

透網金鱗，休云滯水。
搖乾蕩坤，振鬣擺尾。
千尺鯨噴洪浪飛，一聲雷振清飇起。
清飇起，天上人間知幾幾。
頌一百則·其五一
作者：釋重顯
朝代：宋

鉢裏飯，桶裏水，多口阿師難下嘴。
北斗南星位不殊，白浪滔天平地起。
擬不擬，止不止，箇箇無裩長者子。
頌一百則·其五八
作者：釋重顯
朝代：宋

似海之深，如山之固。
蚊虻弄空裏猛風，螻蟻撼於鐵柱。
揀兮擇兮，當軒布鼓。
頌一百則·其五六
作者：釋重顯
朝代：宋

兔馬有角，牛羊無角。
絕毫絕釐，如山如嶽。
黄金靈骨今猶在，白浪滔天何處著。
無處著，隻履西歸曾失卻。
頌一百則·其五四
作者：釋重顯
朝代：宋

野鴨子，知何許，馬祖見來相共語。
話盡山雲海月情，依前不會還飛去。
欲飛去，卻把住道道。
頌一百則·其八一
作者：釋重顯
朝代：宋

呼即易，遣即難，互換機鋒子細看。
劫石固來猶可壞，滄溟深處立須乾。
烏臼老，烏臼老，幾何般，與他杓柄太無端。
頌一百則·其八七
作者：釋重顯
朝代：宋

麈中麈，君看取。
下一箭，走三步。
五步若活，成羣趁虎，正眼從來付獵人。
頌一百則·其八九
作者：釋重顯
朝代：宋

見之不取，思之千里。
好箇班班，爪牙未備。
君不見大雄山下忽相逢，落落聲光皆振地。
大丈夫，見也無，收虎尾兮捋虎鬚。
頌一百則·其八五
作者：釋重顯
朝代：宋

投子投子，機輪無阻。
放一得二，同彼同此。
可憐無限弄潮人，畢竟還落潮中死。
忽然活百川，倒流鬧𣽅𣽅。
頌一百則·其六
作者：釋重顯
朝代：宋

去卻一，拈得七，上下四維無等匹。
徐行踏斷流水聲，縱觀寫出飛義迹。
草茸茸，煙羃羃，空生巖畔花狼藉。
彈指堪悲舜若多，莫動著，動著三十棒。
頌一百則·其六〇
作者：釋重顯
朝代：宋

水灑不著，風吹不入。
虎步龍行，鬼號神泣。
頭長三尺知是誰，相對無言獨足立。
頌一百則·其六一
作者：釋重顯
朝代：宋

拄杖子，吞乾坤，徒說桃花浪奔。
燒尾者不在拏雲攫霧，曝鰓者何必喪膽設魂。
拈了也，聞不聞，直須灑灑落落，休更紛紛紜紜。
七十二棒且輕恕，一百五十難放君。
頌一百則·其六七
作者：釋重顯
朝代：宋

問曾不知，答還不會。
月冷風高，古巖寒檜。
堪笑路逢達道人，不將語默對。
手把白玉鞭，驪珠盡擊碎。
不擊碎，增瑕纇，國有憲章，三千條罪。
頌一百則·其六八
作者：釋重顯
朝代：宋

南山雲，北山雨，四七二三面相睹。
新罷國裏曾上堂，大唐國裏未打鼓。
苦中樂，樂中苦，誰道黄金如糞土。
頌一百則·其四
作者：釋重顯
朝代：宋

一勘破，二勘破，雪上加霜曾險墮。
飛騎將軍入虜庭，載得完全能幾箇。
急走過，不放過，孤峰頂上草裏坐。
咄。
頌一百則·其四〇
作者：釋重顯
朝代：宋

花藥欄，莫顢頇，星在秤兮不在盤。
便與麽，太無端，金毛師子大家看。
頌一百則·其四五
作者：釋重顯
朝代：宋

一拽石，二般土，發機須是千鈞弩。
象骨老師曾輥毬，爭似禾山解打鼓。
報君知，莫莽鹵，甜者甜兮苦者苦。
偈頌二十九首·其一七
作者：釋雲
朝代：宋

雲門普，風穴瞎。
三門外金剛，冷地裏笑殺。
偈頌二十九首·其一五
作者：釋雲
朝代：宋

如來禪，祖師意。
絕承當，只這是。
破草鞋，汗臭氣。
熱碗鳴，馿豚沸。
也大奇，不思議。
分明在目前，今古應無墜。
佛滅二千年，比丘少慚愧。
偈頌二十九首·其一八
作者：釋雲
朝代：宋

參禪人，莫造作。
擬心即差，動念即錯。
大乘小乘，錢貫井索。
前三後三，佛手馿脚。
開眼也著，合眼也著。
擬向這裏承當，鼻孔依前失却。
偈頌二十九首·其二三
作者：釋雲
朝代：宋

前三後三，日面月面。
七凸八凹，千化萬變。
捏聚放開，胡來漢現。
不離當處常湛然，覓即如君不可見。
偈頌二十九首·其二六
作者：釋雲
朝代：宋

春色融和，羣芳競拆。
水綠山青，桃紅李白。
不是時節因緣，亦非向上奇特。
恁麽也不得，不恁麽也不得。
此時若不究根源，直待當來問彌勒。
偈頌二十九首·其四
作者：釋雲
朝代：宋

崑崙奴，著鐵袴。
打一棒，行一步。
遱邏真箇遱邏，峭措非常峭措。
不惟佛法會盡，且是文章滿肚。
見渠嘗試篇詩，便有驚人底句。
如今對大衆前，不免一時剖露。
頌古
作者：釋雲
朝代：宋

大隠居鄽，小隠居山。
各得其所，隨分安閒。
何必更來論出入，人生在處有餘歡。
偈頌二十三首·其一一
作者：釋雲岫
朝代：宋

一句子，玄中玄，妙中妙。
寒暑不相干，陰陽不相到，必竟如何通耗。
鷺鷥立雪非同色，明月蘆花不似他。
偈頌二十三首·其一二
作者：釋雲岫
朝代：宋

千巖带雪，萬水生冰。
今夜寒極歲極，明朝日新月新。
山僧禪牀角頭拂子，長時間挂不犯纖塵。
信手拈來，春回大地。
展慈容於釋迦老子，收怒氣於金剛眼睛。
只者一著，最妙最靈。
今正是時，如何委悉，浩浩塵中尋不見，見無見處却分明。
偈頌二十三首·其一六
作者：釋雲岫
朝代：宋

達磨眼睛，八斛四斗。
斷貫索子穿來，諸人面前抖擻，天上人間阿誰有。
偈頌二十三首·其一四
作者：釋雲岫
朝代：宋

蕩盡是非窠窟，截斷葛藤露布。
今日放開布袋，不要東去西去。
拗折拄杖，向者裏住。
碧眼胡僧坐九年，心膽渾如生鐵鑄。
偈頌二十三首·其二
作者：釋雲岫
朝代：宋

大覺世尊，臘月八夜，子正四刻，覩明星而悟道。
引得後代兒孫，夜半染皁。
智門昨夜傷風，打嚏湊得恰好。
偈頌二十三首·其二〇
作者：釋雲岫
朝代：宋

海水縮，天風寒。
一陽破坤，六陰生乾。
君子之道日長，小人之道日消。
偈頌二十三首·其五
作者：釋雲岫
朝代：宋

半夜劈破太空，太陽正照白晝。
掩却萬象生鐵一團，二俱列下別有商量。
南海觀音菩薩，端坐水月道場。
偈頌二十三首·其四
作者：釋雲岫
朝代：宋

崑崙之水易發，少林之春難芳。
一臂忽斷，九年頓忘。
雷暈紋於象齒，花釀蜜於蜂房。
派列枝分兮子孫繁碎，烏非馬似兮言語文章。
偈二十首·其一七
作者：釋鼎需
朝代：宋

三月安居，九旬禁足。
物外閒人，何拘何束。
青絹扇子足風凉，一任山青并水綠。
頌古十七首·其一八
作者：釋鼎需
朝代：宋

𪂶𪂶鳥，守空池。
魚從脚底過，𪂶𪂶總不知。
頌古十七首·其一六
作者：釋鼎需
朝代：宋

畐塞虛空，不如不去。
前後際斷，今亦無住。
倒騎佛殿出三門，却把三門掛露柱。
頌古四首·其四
作者：釋鼎需
朝代：宋

言言言兮，飄風灑雪。
默默默兮，雷輷電掣。
藕絲孔裏騎大鵬，等閒挨落天邊月。
偈頌二首·其一
作者：釋齊己
朝代：宋

薦得是，移華兼蝶至。
薦得非，擔泉带月歸。
是也好，鄭州梨勝青州棗。
非也好，象山路入蓬萊島。
是亦沒交涉，踏著秤錘硬似鐵。
非亦沒交涉，金剛寶劍當頭截。
阿呵呵，會也麽，知事少時煩惱少，識人多處是非多。
偈頌二首·其二
作者：釋齊己
朝代：宋

漸漸雞皮鶴髮，父少而子老。
看看行步躘蹱，疑殺木上座。
直饒金玉滿堂，照顧白拈賊。
豈免衰殘老病，正好著精彩。
任汝千般快樂，渠儂合自由。
無常終是到來，歸堂喫茶去。
唯有徑路修行，依舊打之遶。
但念阿彌陀佛，念得不濟事。
自像贊
作者：釋齊謐
朝代：宋

箇漢灰頭土面，尋常不欲露現。
而今寫出人前，大似虛空著箭。
怨怨，可惜人間三尺絹。
广箕子操
作者：金履祥
朝代：宋

炎方之将，大地之洋。波汤汤，翠华重省方，独立回天天无光。此志未就，死矣死南荒。不作田横，横来者王。不学幼安，归死其乡。欲作孔明，无地空翱翔。惟馀箕子，仁贤之意留苍茫，穹壤无穷此恨长。千世万世，闻者徒悲伤。
廣箕子操
作者：金履詳
朝代：宋

炎方之將，大地之洋。
波湯湯，翠華重省方，獨立回天天無光。
此志未就，死矣死南荒。
不作田横，横来者王。
不學幼安，歸死其鄉。
欲作孔明，無地空翺翔。
惟餘箕子，仁賢之意留蒼茫，穹壌無窮此恨長。
千世萬世，聞者徒悲傷。
广箕子操
作者：金履详
朝代：宋

炎方之将，大地之洋。
波汤汤，翠华重省方，独立回天天无光。
此志未就，死矣死南荒。
不作田横，横来者王。
不学幼安，归死其乡。
欲作孔明，无地空翱翔。
惟余箕子，仁贤之意留苍茫，穹壌无穷此恨长。
千世万世，闻者徒悲伤。
水村歌
作者：錢仲鼎
朝代：宋

舟摇摇兮，風嫋嫋兮。
波鱗鱗兮，鷗翩翩兮。
扣舷漁歌兮，孰知其他兮。
春日登大悲閣二首·其一
作者：錢惟治
朝代：宋

閣，閣。
雕鏤，彩錯，簇明霞，攢麗萼。
玉女窺牖，飛仙捧鐸。
沉煙燠寶香，媚水涵珠箔。
千山蓊鬰晴霽，萬井喧填曉郭。
登臨徒倚傍瓊欄，滿目春光煦寥廓。
春日登大悲閣二首·其二
作者：錢惟治
朝代：宋

閣，閣。
般斤，郢作。
木從繩，工必度。
華飾藻繪，密施榱桷。
明蟾代寶燈，瑞霧爲珍箔。
欄危似倚高穿，梯迴疑空碧落。
有時閒上瞰人寰，自謂禽中騰一鶚。
句·其八
作者：錢惟演
朝代：宋

州平檻曉波吳榜渡，繞城春樹越禽飛。
市橋間竹雞聲
作者：錢時
朝代：宋

泥滑滑，向誰語，山南山北幽林裏。
一朝籠入閙廛中，猶自千聲萬聲不知止。
爾勿呼，人憎汝。
念奴嬌
作者：錢處仁
朝代：宋

勳門積慶，為皇家此日，重生賢輔。崧嶽儲神須通道，非特當年申甫。清白傳芳，高明馳譽，材更兼文武。黑頭年少，風雲還會龍虎。天為指日垂弧，張旜持節，不遣穹廬去。中使傳宣，頒賜錫齎，清曉歡聲旁午。兩世光華，一門榮耀，盛事誇千古。祝公千歲，廟堂長佐賢主。
醉蓬萊
作者：錢處仁
朝代：宋

正梧陰碧轉，扇浪涼生，漸回秋意。祥繞朱門，有崧靈鍾瑞。筆走龍蛇，句雕風月，好客敦高誼。蘇小琵琶，綠珠簫管，日添羅綺。邃閣清班，貳車清政，奕葉蟬聯，世間誰比。行侍甘泉，趁青春榮貴。盡卷蝦鬚，滿斟鸚鵡，向畫堂沉醉。銅狄摩挲，蓬萊清淺，八千椿歲。
壺中天·念奴嬌
作者：錦溪
朝代：宋

騎鯨直上，問妲娥何日，天生英傑。笑下瓊樓，還報道，甫近迎長佳節。萬里無雲，一天如水，擁出新團月。正當此夜，文星飛下天闕。蟾苑元有高枝，至今猶待，自是無心折。只愛林泉供笑傲，吟出陽春白雪。冠玉精神，希夷仙種，秘受長生訣。蓬壺不老，待看蘭玉英發。
木蘭花·玉樓春
作者：錦溪
朝代：宋

華堂慶晬。一歲應須千百歲，樂事如何。壽酒斟時妹拜哥。爹誇利市。笑道看看生舍弟。同著萊衣。玉樹森森奉壽卮。
滿江紅
作者：錦溪
朝代：宋

蓬島仙翁，元來是、神鍾嶽瀆。喜遇生申時節，一陽來複。蓂莢合朝曾舞翠，月華昨夜圓如玉。展紅箋、泚筆染新章，從頭錄。渭川叟，非鉤綠。魯公子，非徼福。況家傳、胡氏長生籙。點額嬰兒騰好語，殷勤捧獻杯中綠。更九番、屈指籛鏗年，為君祝。
齊天樂
作者：鍾辰翁
朝代：宋

南牆槐竹風搖翠。歡聲為誰吹起。水秀龜神，松清鶴健，人在蓬壺深處。金猊噴霧。睹鬢雪青歸，臉霞紅駐。一點壽星，分明光照梅花樹。三年冰櫱清苦。這長生富貴，天應分付。經閱黃庭，鼎烹丹井，心事澹然如水。東山霖雨。正出洗太虛，未容別墅。紫詔飛來，玉堂鏘步武。
慶長春·念奴嬌
作者：鐵筆翁
朝代：宋

有灑如澠，便開懷痛飲，我歌君拍。世事輪雲都莫問，只要顏紅鬢黑。鸝燕風清，鴛鴦水暖，打當生申節。薰風來也，幾人感戴翁德。好是駕海胸襟，屠龍手段，一笑乾坤窄。門外塵濤三百尺，不博剡溪一雪。綠幕紅圍，妙歌細舞，且醉三千客。問翁年紀，廣成千有二百。
歌二首
作者：钦宗朱后
朝代：宋

幼富贵兮厌绮罗裳，长入宫兮陪奉尊阳。今委顿兮流落异乡，嗟造化兮速死为强。昔居天上兮珠宫玉阙，今入草莽兮事何可说。屈身辱志兮恨何时雪，誓速归泉下兮此愁可绝。
义田记
作者：钱公辅
朝代：宋

范文正公，苏人也，平生好施与，择其亲而贫，疏而贤者，咸施之。
方贵显时，置负郭常稔之田千亩，号曰义田，以养济群族之人。日有食，岁有衣，嫁娶凶葬，皆有赡。择族之长而贤者主其计，而时共出纳焉。日食人一升，岁衣人一缣，嫁女者五十千，再嫁者三十千，娶妇者三十千，再娶者十五千，葬者如再嫁之数，葬幼者十千。族之聚者九十口，岁入给稻八百斛。以其所入，给其所聚，沛然有余而无穷。屏而家居俟代者与焉；仕而居官者罢其给。此其大较也。
初，公之未贵显也，尝有志于是矣，而力未逮者二十年。既而为西帅，及参大政，于是始有禄赐之入，而终其志。公既殁，后世子孙修其业，承其志，如公之存也。公虽位充禄厚，而贫终其身。殁之日，身无以为敛，子无以为丧，唯以施贫活族之义，遗其子而已。
昔晏平仲敝车羸马，桓子曰：「是隐君之赐也。」晏子曰：「自臣之贵，父之族，无不乘车者；母之族，无不足于衣食者；妻之族，无冻馁者；齐国之士，待臣而举火者，三百余人。以此而为隐君之赐乎？彰君之赐乎？」于是齐侯以晏子之觞而觞桓子。予尝爱晏子好仁，齐侯知贤，而桓子服义也。又爱晏子之仁有等级，而言有次也；先父族，次母族，次妻族，而后及其疏远之贤。孟子曰：「亲亲而仁民，仁民而爱物。」晏子为近之。观文正之义，贤于平仲，其规模远举又疑过之。
呜呼！世之都三公位，享万锺禄，其邸第之雄，车舆之饰，声色之多，妻孥之富，止乎一己而已，而族之人不得其门而入者，岂少也哉！况于施贤乎！其下为卿，为大夫，为士，廪稍之充，奉养之厚，止乎一己而已；而族之人操瓢囊为沟中瘠者，又岂少哉？况于他人乎！是皆公之罪人也。
公之忠义满朝廷，事业满边隅，功名满天下，后必有史官书之者，予可无录也。独高其义，因以遗于世云。
春日登大悲阁二首
作者：钱惟治
朝代：宋

阁，阁。雕镂，彩错。簇明霞，攒丽萼。玉女窥牖，飞仙捧铎。沉烟燠宝香，媚水涵珠箔。千山蓊郁晴霁，万井喧填晓郭。登临徙倚傍琼栏，满目春光煦寥廓。阁，阁。般斤，郢作。木从绳，工必度。华饰藻绘，密施榱桷。明蟾代宝灯，瑞雾为珍箔。栏危似倚高空，梯回疑穿碧落。有时閒上瞰人寰，自谓禽中腾一鹗。
春日登大悲阁二首·其一
作者：钱惟治
朝代：宋

阁，阁。雕镂，彩错。簇明霞，攒丽萼。玉女窥牖，飞仙捧铎。沉烟燠宝香，媚水涵珠箔。千山蓊郁晴霁，万井喧填晓郭。登临徙倚傍琼栏，满目春光煦寥廓。
春日登大悲阁二首·其一
作者：钱惟治
朝代：宋

阁，阁。
雕镂，彩错，簇明霞，攒丽萼。
玉女窥牖，飞仙捧铎。
沉烟燠宝香，媚水涵珠箔。
千山蓊鬰晴霁，万井喧填晓郭。
登临徒倚傍琼栏，满目春光煦寥廓。
春日登大悲阁二首·其二
作者：钱惟治
朝代：宋

阁，阁。般斤，郢作。木从绳，工必度。华饰藻绘，密施榱桷。明蟾代宝灯，瑞雾为珍箔。栏危似倚高空，梯回疑穿碧落。有时閒上瞰人寰，自谓禽中腾一鹗。
春日登大悲阁二首·其二
作者：钱惟治
朝代：宋

阁，阁。
般斤，郢作。
木从绳，工必度。
华饰藻绘，密施榱桷。
明蟾代宝灯，瑞雾为珍箔。
栏危似倚高穿，梯迴疑空碧落。
有时閒上瞰人寰，自谓禽中腾一鹗。
句·其八
作者：钱惟演
朝代：宋

州平槛晓波吴榜渡，绕城春树越禽飞。
市桥间竹鸡声
作者：钱时
朝代：宋

泥滑滑，向谁语，山南山北幽林里。一朝笼入闹廛中，犹自千声万声不知止。尔勿呼，人憎汝。
市桥间竹鸡声
作者：钱时
朝代：宋

泥滑滑，向谁语，山南山北幽林裏。
一朝笼入闹廛中，犹自千声万声不知止。
尔勿呼，人憎汝。
水龍吟
作者：閻蒼舒
朝代：宋

少年聞說京華，上元景色烘晴晝。朱輪畫轂，雕鞍玉勒，九衢爭驟。春滿鰲山，夜沈陸海，一天星斗。正紅球過了，鳴鞘聲斷，迥鸞馭、鈞天奏。誰料此生親到，十五年、都城如舊。而今但有，傷心煙霧，縈愁楊柳。寶籙宮前，絳霄樓下，不堪回首。願皇圖早復，端門燈火，照人還又。
剔銀燈
作者：關注
朝代：宋

小院煙涼雨細。正好懨懨春睡。驀被金枝，連推繡枕，報道皇都書至。良人得意。集英殿、首攀仙桂。斗帳重襟驚起。斜倚屏山偷喜。寶髻慵梳，香箋折破，果見中、高高名第。秦樓十二。知他向、誰家沈醉。
花心动春词
作者：阮逸女
朝代：宋

仙苑春浓，小桃开，枝枝已堪攀折。乍雨乍晴，轻暖轻寒，渐近赏花时节。柳摇台榭东风软，帘栊静，幽禽调舌。断魂远，闲寻翠径，顿成愁结。此恨无人共说。还立尽黄昏，寸心空切。强整绣衾，独掩朱扉，枕簟为谁铺设。夜长更漏传声远，纱窗映、银缸明灭。梦回处，梅梢半笼残月。
花心動
作者：阮逸女
朝代：宋

仙苑春濃，小桃開，枝枝已堪攀折。乍雨乍晴，輕暖輕寒，漸近賞花時節。柳搖臺榭東風軟，簾櫳靜、幽禽調舌。斷魂遠、閒尋翠徑，頓成愁結。此恨無人共說。還立盡黃昏，寸心空切。強整繡衾，獨掩朱扉，簟枕為誰鋪設。夜長更漏傳聲遠，紗窗映、銀缸明滅。夢迴處，梅梢半籠淡月。
眼兒媚
作者：阮閱
朝代：宋

樓上黃昏杏花寒。斜月小欄干。一雙燕子，兩行徵雁，畫角聲殘。綺窗人在東風裡，灑淚對春閒。也應似舊，盈盈秋水，淡淡春山。
錦堂春·錦堂春慢
作者：阮閱
朝代：宋

江入重關，山圍翠巘，湖邊自古巢陽。正梅殘林塢，冰泮池塘。聞道當年父老，記梅福、曾隱南昌。有長堤萬柳，映□參差，盡是甘棠。共誇金斗。
享神辞
作者：陆壑
朝代：宋

山兮如慕，水兮如诉，
问故宫兮莽何许。有翼其宇，
有百其堵，中冕旒兮冠佩以序。
邦伯维主，酒醴维醹，
我民兮白毋沴我土。